# Tillæg nr. 1

# til miljøgodkendelse af 24. april 2012 for husdyrbruget

# Kærbyvej 11, 7330 Brande

## - efter § 11, stk. 3 i *Lovbekendtgørelse af lov om miljøgodkendelse m.v. af husdyrbrug*



Godkendelsesdato: 14. februar 2017



****

**Peter Gasbjerg**

**Sandfeldvej 55**

**7330 Brande**

## Afgørelse af ansøgning om tillæg nr. 1 til miljøgodkendelse af 24. april 2012 for husdyrbruget, Kærbyvej 11, 7330 Brande

### Ansøgning

Ikast-Brande Kommune har den 22. oktober 2015 modtaget en ansøgning om tillæg til miljøgodkendelse af 24. april 2012 for husdyrbruget på Kærbyvej 11, 7330 Brande, matrikel nr. 11c m.fl. Uhre By, Brande omhandlende følgende:

* Udvidelse af dyrehold fra 169,9 til 195,5 DE[[1]](#footnote-1) i høner, svarende til en ændring **fra** en årlig produktion på:

- 27.692 årshøner (årsdyr[[2]](#footnote-2))

**Til** en årlig produktion på:

- 33.228 årshøner (årsdyr)

I miljøgodkendelsen af 24. april 2012 blev der givet tilladelse til at etablere én stor stald på i alt 3.968 m2. Efterfølgende har ansøger ændret projektet og fået tilsagn om, at han i stedet på samme placering kunne bygge to stalde på hver 1.920 m2 plus to verandaer på hver 950 m2, på betingelse af, at han søgte om et tillæg til miljøgodkendelsen for at få godkendt ændringen i byggeriet. Det vil sige, at der er bygget to mindre stalde i stedet for én stor, og der er etableret en ekstra veranda.

I nærværende tillæg godkendes de ændrede stalde inkl. verandaer.

Miljøgodkendelsen af 24. april 2012 omfatter ejendommen på Kærbyvej 11, Brande, hvor alle dyrene er opstaldet. Al gødning afleveres forsat til et komposteringsfirma. Det er derfor kun de arealer, der benyttes til udeareal af hønsene, som er indeholdt i godkendelsen.

Nærværende tillæg nr. 1 til miljøgodkendelse af 24. april 2012 for husdyrbruget, Kærbyvej 11, 7330 Brande[[3]](#footnote-3), **ændrer ikke i miljøvurderingen og de stillede vilkår i miljøgodkendelse af 24. april 2012 for husdyrbruget**, **Kærbyvej 11, 7330 Brande[[4]](#footnote-4),** **som fortsat er gyldig**, dog på nær:

* **Vilkår nr. 1.3 og vilkår 1.4 –** er ikke længere tidssvarende
* **Vilkår nr. 2.2.** - erstattes af et nyt vilkår
* **Vilkår nr. 2.11, 2.11a og 2.12 –** erstattes af nyt vilkår
* **Vilkår nr. 6.2 –** ikke relevant

Ikast-Brande Kommune har kontrolleret, at der er overensstemmelse mellem ansøgningen om tillæg til miljøgodkendelse, og kommunens registreringer – se efterfølgende*Baggrund for afgørelsen om tillæg nr. 1 til miljøgodkendelse af 24. april 2012*.

### Afgørelse om tillæg til miljøgodkendelse

Ikast-Brande Kommune godkender hermed den ansøgte ændring og udvidelse af dyreholdet som beskrevet ovenfor. Ikast-brande Kommune godkender ligeledes etableringen og ændringen af de ansøgte hønsestalde.

Afgørelsen om tillæg til miljøgodkendelse er truffet på grundlag af ansøgningen – herunder af de beregningsmodeller, der indgår i IT-ansøgningssystemet på [www.husdyrgodkendelse.dk](http://www.husdyrgodkendelse.dk) . Modellernes beregningsgrundlag og normtal er dem, som lå til grund for ansøgningssystemet 24. januar 2017 - datoen for den sidste version af ansøgningen i IT-ansøgningssystemet. Derudover er afgørelsen truffet på baggrund af kommunens registreringer og vurderinger. Se i den forbindelse *Baggrund for afgørelsen om tillæg nr. 1 til miljøgodkendelse af 24. april 2012 for husdyrbruget, Kærbyvej 11, 7330 Brande*, med tilhørende bilag.

Tillægget til miljøgodkendelsen meddeles i henhold til efter § 11, stk. 3 i *Husdyrgodkendelsesloven[[5]](#footnote-5)* – samt reglerne i *Husdyrgodkendelsesbekendtgørelsen*.

Vandområde- og Natura 2000-planerne, der er vedtaget på baggrund af *Miljømålsloven*[[6]](#footnote-6), giver ikke anledning til ændringer i administrationsgrundlaget for afgørelser efter husdyrlovgivningen. Det aktuelle projekt er således som udgangspunkt vurderet ud fra de generelle beskyttelsesniveauer i bilag 3 i *Husdyrgodkendelsesbekendtgørelsen*.

I øvrigt gøres opmærksom på, at tillægget ikke fritager fra krav om eventuel tilladelse, godkendelse, dispensation eller lignende efter anden lovgivning og for andre bestemmelser.

### Vilkår

Tillæg nr. 1 til miljøgodkendelse af 24. april 2012 meddeles på nedennævnte vilkår. Konkrete bestemmelser i lovgivningen, som generelt er gældende for husdyrbrug, er ikke nævnt i dette tillæg til miljøgodkendelse. **De stillede vilkår i miljøgodkendelse af 24. april 2012 er fortsat gældende**, med undtagelse af vilkårene 1.3, 1.4, 2.2, 2.11 og 2.11a., 2.12 og 6.2.

Følgende **supplerende vilkår** stilles til det nye projekt via dette tillæg nr. 1 til miljøgodkendelse af 24. april 2012:

1. **Vilkår med hensyn til kvælstofudvaskning:**
   1. Ejendommen skal drives økologisk.
2. **Foder** 
   1. Korrektionsfaktoren vedrørende fosfor i æglægningsfoderet må maks. være 0,96 beregnet ud fra følgende vilkårsligning:  
      ((Kg foder pr. årshøne × fosfor pct. i foder) - (kg æg pr. årshøne × 0,2) - (kg tilvækst pr. årshøne × 0,67)) / 21,68.  
        
      ((44,5 kg pr. årshøne x 0,56) - (18,7 x 0,2) - (0,6 x 0,67))/ 21,68

|  |  |
| --- | --- |
| **Faktor** | **Værdi** |
| Kg foder pr. årshøne | 44,5 |
| Fosforprocent i foder | 0,56 |
| Kg æg pr. årshøne | 18,70 |
| Kg tilvækst pr. årshøne | 0,6 |

*De enkelte værdier i beregningen er ikke bindende, men hvis en eller flere af værdierne ændres i praksis skal beregningsresultatet for korrektionsfaktoren stadig maksimalt være 0,96.*

* 1. Korrektionsfaktoren vedrørende råprotein i æglægningsfoderet må maks. være 0,98 beregnet ud fra følgende vilkårsligning:  
     ((Kg foder pr. årshøne × prot. pct. i foder × 0,16) - (kg æg pr. årshøne × 1,81) - (kg tilvækst pr. årshøne × 2,88)) / 86,92.  
       
     ((44,5 kg pr. årshøne x 17,05 x 0,16) - (18,7 x 1,81) - (0,6 x 2,88)) / 86,92

*Korrektionsfaktoren beregnes ved at indsætte de talværdier, der er oplyst i ansøgningen og*

*normtal for 2015/2016, hvor ikke andet er oplyst, i formlen – det vil sige:*

|  |  |
| --- | --- |
| **Faktor** | **Værdi** |
| Kg foder pr. årshøne | 44,5 |
| Protein i procent i foder | 17,05 |
| Kg æg pr. årshøne | 18,7 |
| Kg tilvækst pr. årshøne | 0,6 |

*De enkelte værdier i beregningen er ikke bindende, men hvis en eller flere af værdierne ændres i praksis skal beregningsresultatet for korrektionsfaktoren stadig maksimalt være 0,98.*

1. **Ammoniak**

C.1. Gødningsbåndene skal tømmes og skrabeanlægget skal skrabe 50 % af gulvarealet mindst tre gange ugentligt, med et interval på 2-3 dage.

### Egenkontrol m.v.

Bedriften anvender et HACCP-egenkontrolprogram specielt tilrettet konsumægsproduktion. Personalet bliver oplært i pasning af fjerkræ. Ejer eller uddannet personale vil stå for det daglige tilsyn. Der benyttes en staldtavle og logbog til daglig kontrol med foderforbrug, vandforbrug, kølerumstemperatur, dødelighed og ægproduktion. Der noteres også uregelmæssigheder i forhold til driften; eksempelvis strømsvigt, kølerumssvigt m.m. Dato for rengøring ved holdskifte bliver også noteret. Anlæggets drift kontrolleres ugentlig, når produktionsdata bliver opgjort.

Bygningerne og hegn bliver tjekket udvendigt og indvendigt, sammen med anlægget og inventaret i forbindelse med holdskifte. Ligesom der løbende sker vedligeholdelse af produktionsudstyr og bygninger efter behov.

### Anvendelse af bedste tilgængelige teknik – BAT[[7]](#footnote-7)

Et husdyrbrug bør til stadighed søge at begrænse forureningen ved at indføre og gøre brug af den bedste tilgængelige teknik til at nedbringe eventuelle miljøpåvirkninger og gener fra stalde, husdyrgødningsopbevaringsanlæg m.m. Teknologier til begrænsning af ammoniakfordampning og lugtpåvirkning m.v. samt til bedre udnyttelse af næringsstofferne i husdyrgødning er i stadig udvikling.

Anvendelsen af BAT er beskrevet i miljøgodkendelsen. Der er dog ændringer i forbindelse med udvidelsen.

- Halvdelen af gulvarealet skrabes 3 gange ugentligt

I forhold til emissionsgrænseværdier, er de vurderet i *Baggrund for tillæg nr. 1 til miljøgodkendelse af 24. april 2012 for husdyrbruget*, Kærbyvej 11, 7330 Brande, afsnit 3.2. og 3.3. Emissionsgrænseværdierne for såvel ammoniak og fosfor er overholdt.

### Tillæggets gyldighed

Den godkendte ændring/udvidelse af hønsebruget, skal være udnyttet inden to år, regnet fra den dato, hvor tillæg nr. 1 til miljøgodkendelse af 24. april 2012 er meddelt – jævnfør § 33 i *Husdyrgodkendelsesloven.* Hvis der er tale om et tillæg uden bygge- og anlægsarbejder, anses tillægget til godkendelsen for udnyttet, når der f.eks. er indgået en retlig bindende aftale om levering af dyr, og at dyrene faktisk også leveres og driften ændres i et rimeligt tempo.

Hvis tillægget ikke udnyttes helt eller delvist i tre på hinanden følgende år, bortfalder den del af miljøgodkendelsen, som ikke har været udnyttet i de pågældende år.

Tillægget har som udgangspunkt en retsbeskyttelsesperiode på otte år, hvorefter det skal revurderes. Herefter sker der revurdering minimum hvert 10. år.

Ikast-Brande Kommune er tilsynsmyndighed på husdyrbruget/bedriften i forhold, der vedrører *Husdyrgodkendelsesloven*.

Tillæggets vilkår skal overholdes fra den dato, hvor tillægget påbegyndes udnyttet, medmindre andet fremgår af de enkelte vilkår.

### Kommunens samlede miljøvurdering og begrundelse for afgørelsen

Ikast-Brande Kommunes afgørelse begrundes med ovenstående vurdering, og med at de generelle beskyttelsesniveauer i bilag 3 i *Husdyrgodkendelsesbekendtgørelsen* overholdes. Se endvidere vedlagte *Baggrund for afgørelsen om tillæg nr. 1 til miljøgodkendelse af 24. april 2012 Kærbyvej 11, 7330 Brande* med tilhørende bilag.

Ikast-Brande Kommune vurderer på baggrund af det oplyste:

* at ansøger træffer de nødvendige foranstaltninger til at forebygge og begrænse forureningen fra husdyrbruget og til at modvirke eventuelle skadelige virkninger på miljøet
* at husdyrbruget i øvrigt kan drives på stedet uden at påvirke omgivelserne på en måde, som er uforenelig med hensynet til omgivelserne

* at de kort- og langsigtede miljøpåvirkninger og den samlede miljøpåvirkning fra husdyrbrugets produktion vil begrænses til et acceptabelt niveau, når de til enhver tid gældende generelle miljøregler for den pågældende type husdyrbrug og de supplerende vilkår for miljøgodkendelsen overholdes
* at udvidelsen af husdyrbrugets produktion overordnet betragtet ikke nødvendigvis medfører en øget husdyrproduktion og en øget miljøpåvirkning i regionen, idet strukturudviklingen går mod færre men større bedrifter. Den kumulerede, regionale effekt af husdyrbrugets udvidelse og andre bedrifters udvidelser og deres øgede miljøpåvirkning vil formentlig samlet set – helt eller delvist – blive modvirket af en nedgang i husdyrproduktionen på andre bedrifter
* at husdyrbruget - under overholdelse af de til enhver tid gældende generelle miljøregler for den pågældende type husdyrbrug og af de supplerende vilkår for miljøgodkendelsen - vil anvende den bedste tilgængelige teknik
* at produktionen ikke vil medføre en væsentlig påvirkning af:

- nabobeboelser

- Natura 2000-områder[[8]](#footnote-8) og natur i øvrigt

- overfladevand

- nitratfølsomme indvindingsområder

- landskabelige og kulturhistoriske værdier

Ikast-Brande Kommunes afgørelse begrundes med ovenstående vurdering, og med at generelle afstandskrav samt de generelle beskyttelsesniveauer i bilag 3 i *Husdyrgodkendelsesbekendtgørelsen* overholdes. Se endvidere vedlagte *Baggrund for afgørelsen om tillæg nr. 1 til miljøgodkendelse af 24. april 2016 for husdyrbruget, Kærbyvej 11, 7330 Brande* med tilhørende bilag.

### Offentliggørelser og høringer

Ejere og brugere af nabobeboelser beliggende inden for den beregnede, vejledende konsekvenszone (355,87 meter), blev ved brev af 29. juli 2016, orienteret om ansøgningen. Relevante bemærkninger, som er indkommet i forbindelse med denne orientering, er inddraget i sagsbehandlingen forud for kommunens afgørelse. Der er indkommet følgende bemærkninger:

1. Ejeren af Kærbyvej 16, spørger til indholdet af et brev, som hun har modtaget fra ejeren af Kærbyvej 11. I brevet beskriver han en fejl. Hun ønsker oplyst hvilken fejl, han taler om.

Hun ønsker desuden at vide, hvordan hønsene skal komme over bækken, hvis de skal gå på den anden side af denne.

2. Ejeren af Sønderkærvej 12 finder det kritisabelt, at kommunen laver en ny miljøgodkendelse, inden der er fulgt op på, om krav og vilkår, der er blevet givet i den første, er overholdt.

Han finder desuden, at vilkår 7.3 er utilfredsstillende udført, hvis det overhovedet er udført.

Han finder derudover, at ejendommen ikke lever tilfredsstillende op til vilkår 2.4, da gødningen køres ud i en åben container, hvor der lægges en løs transportpresenning over ved transport. Han mener, at det strider mod de oplysninger, som den nuværende miljøgodkendelse er givet på.

Han finder det besynderligt, at man forsøger at trække en ny miljøgodkendelse hjem på en forøgelse af dyreenhederne, hvortil den nye tvillingestald skal medtages i godkendelsen.

Naboen er desuden uforstående overfor, hvorfor kommunen er begyndt at praktisere begrebet ”hellere tilgivelse end tilladelse”, og hvorfor der ikke er fulgt op på, om kriterierne for den nuværende miljøgodkendelse er overholdt, før en ansøgning om en ny kan påbegyndes.

Ikast-Brande Kommunes bemærkninger til de indkomne bemærkninger:

ad 1. Den fejl, ejeren af ejendommen skulle omtale, må, så vidt kommunen er oplyst, være det, at der var blevet ansøgt om en anden stald, end den, som han reelt ønskede at bygge. Den ændrede stald godkendes via dette tillæg. Rent praktisk vurderes ændringen i staldbygningens størrelse og udseende ikke at have en nævneværdig anderledes påvirkning af det omkringliggende miljø med hensyn til lugt- og ammoniakemission m.v.

Hvis det bliver nødvendigt at inddrage arealet på den anden side af bækken til hønsegård, skal der søges om tilladelse hos Ikast-Brande Kommune til at lave en bro over vandløbet.

ad 2. I forhold til bemærkningerne fra ejeren af Sønderkærvej 12, så er overholdelsen af de eksisterende vilkår en tilsynssag og har som sådan ikke noget med ansøgningen om tillægget til miljøgodkendelsen at gøre. Ejendommen, Kærbyvej 11, skulle – i overensstemmelse med bekendtgørelsen om miljøtilsyn, have sit første basistilsyn i 2016.

Basistilsynet blev varslet i juli og udført i august 2016. I forbindelse med tilsynet blev det indskærpet, at det eksisterende læhegn mod sydvest (mod naboejendommen) skulle fortættes (vilkår 7.3).

Ejer har efterkommet indskærpelsen og der er nu plantet en ny række stedsegrønne træer lands hønsegården.

I forhold til vilkår 2.4 står der i vilkåret, at containeren skal lukkes og/eller overdækkes med presenning eller lignende. Naboen skriver, at der lægges en løs transportpresenning over. Dette vurderes umiddelbart, at leve fuldt op til ordlyden i vilkåret.

I forhold til formuleringen om at ejendommen ”trækker” en ny miljøgodkendelse hjem på en forøgelse af dyreenhederne, er det ikke helt klart, hvad der menes. Hvis en ejendom ønsker at øge dyreholdet, altså få flere dyreenheder, kræver dette en godkendelse. I dette tilfælde godkendes de foretagne ændringer af stalden samtidigt, da det vurderes at være muligt.

Kommunen praktiserer ikke ”hellere tilgivelse end tilladelse”. I tilfælde, hvor byggeri er opført uden at være helt i overensstemmelse med det i godkendelsen angivne, vil kommunen altid først vurdere, om forholdet kan godkendes retligt – altså om der kan gives en tilladelse eller godkendelse – helt i tråd med generel praksis på området. Hvis dette ikke er muligt, skal forholdet lovliggøres fysisk.

I dette tilfælde er der tale om en ændring af staldens størrelse og udformning, mens placeringen i det væsentlige er uændret i forhold til det allerede godkendte. Ikast-Brande Kommune har vurderet, at ændringen ikke har væsentlige miljømæssige konsekvenser og vurderer, at byggeriet således kan lovliggøres retligt. Samtidig hermed godkendes der med tillægget til miljøgodkendelsen også en udvidelse af dyreholdet.

Afgørelsen om tillæg til miljøgodkendelse af 24. april 2012 for husdyrbruget, Kærbyvej 11, 7330 Brande, er truffet den 14. februar 2017, og offentliggøres på Ikast-Brande Kommunes hjemmeside [www.ikast-brande.dk/politik/hoeringer](http://www.ikast-brande.dk/politik/hoeringer) , den 14. februar 2017.

### Klagevejledning

Der kan efter kapitel 7 i *Husdyrgodkendelsesloven* klages over kommunens afgørelse. Klagefristen udløber fire uger efter offentliggørelsen - det vil sige **senest tirsdag den 14. marts 2017**.

Natur- og Miljøklagenævnet kan bestemme, at klagen har opsættende virkning på udnyttelsen. Udnyttelse af godkendelsen i klageperioden, og mens eventuel klage behandles, sker derfor på eget ansvar.

Følgende kan klage:

Ansøger, miljøministeren, Sundhedsstyrelsen samt enhver, der må antages at have en individuel, væsentlig interesse i sagens udfald. Der kan desuden klages af visse organisationer, som angivet i §§ 85-87 i *Husdyrgodkendelsesloven*.

En eventuel klage behandles af Natur- og Miljøklagenævnet. Klager skal indsende sin klage via Klageportalen, som findes på [www.borger.dk](http://www.borger.dk) og [www.virk.dk](http://www.virk.dk). Klager skal i den forbindelse logge på – typisk ved brug af NEM-ID. Klagen sendes gennem Klageportalen til Ikast-Brande Kommune og anses for indgivet, når den er tilgængelig for kommunen i Klageportalen. Yderligere oplysninger om klagereglerne kan findes på Natur- og Miljøklagenævnets hjemmeside [www.nmkn.dk](http://www.nmkn.dk), hvorfra der også er link til Klageportalen.

Natur- og Miljøklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Eventuel fritagelse for brug af Klageportalen forudsætter, at klager indsender en begrundet anmodning herom til Ikast-Brande Kommune. Kommunen videresender herefter anmodningen til Natur- og Miljøklagenævnet, som træffer afgørelse om, hvorvidt anmodningen kan imødekommes.

Ved indsendelse af en klage skal klager indbetale et gebyr på 500 kr. (2012-niveau – beløbet indeksreguleres den 1. januar hvert år). Gebyret betales med betalingskort i Klageportalen.

Gebyret tilbagebetales, hvis:

1. Klagesagen fører til, at den påklagede afgørelse ændres eller ophæves
2. Klageren får helt eller delvist medhold i klagen
3. Klagen afvises som følge af overskredet klagefrist, manglende klageberettigelse eller fordi, klagen ikke er omfattet af Natur- og Miljøklagenævnets kompetence.

Det bemærkes, at hvis den eneste ændring af den påklagede afgørelse er forlængelse af frist for at efterkomme afgørelsen som følge af den tid, der er medgået til at behandle sagen i klagenævnet, tilbagebetales gebyret ikke.

Natur- og Miljøklagenævnet kan også beslutte at tilbagebetale klagegebyret, hvis klager har indledt forhandlinger med ansøger og/eller kommunen om projekttilpasninger, og disse forhandlinger fører til, at klager trækker sin klage tilbage, eller klager i øvrigt trækker sin klage tilbage, før Natur- og Miljøklagenævnet har truffet afgørelse i sagen. Gebyret tilbagebetales dog ikke, hvis nævnet vurderer, at der er forhold, der taler imod at tilbagebetale gebyret – for eksempel hvis klagen trækkes tilbage meget sent, herunder efter at klager har haft et afgørelsesudkast i partshøring.

Ifølge § 90 i *Husdyrgodkendelsesloven* kan afgørelsen desuden prøves ved domstolene. Et eventuelt sagsanlæg skal anlægges inden seks måneder efter, at afgørelsen er offentliggjort.

Med venlig hilsen

Jesper Hahn-Pedersen

chef for Bygge- og Miljøafdelingen / Kristine Bollerup

miljømedarbejder

**Bilag:**

*Baggrund for afgørelsen om tillæg nr. 1 til miljøgodkendelse af 24. april 2012 for husdyrbruget, Kærbyvej 11, 7330 Brande* inkl. bilag

**Kopi af udkast til afgørelse inkl. bilag sendt til:**

Ansøger: Peter Gasbjerg, Sandfeldvej 55, 7330 Brande

Konsulent: Jens Elvstrøm, Søhøjlandets Regnskabskontor, Nørreskov Bakke 28, 8600 Silkeborg

**Kopi af afgørelsen inkl. bilag sendt til:**

Arbejderbevægelsens Erhvervsråd, Reventlowsgade 14, 1, 1651 København V – e-mail: [ae@ae.dk](mailto:ae@ae.dk)

Danmarks Naturfredningsforening, Masnedøgade 20, 2100 København Ø – e-mail: [dnikast-brande-sager@dn.dk](mailto:dnikast-brande-sager@dn.dk)

Danmarks Sportsfiskerforbund,

* Hovedkontor – e-mail: [post@sportsfiskerforbundet.dk](mailto:post@sportsfiskerforbundet.dk)
* Den centrale miljøafdeling, Worsaaesgade 1, 7100 Vejle – e-mail: [lbt@sportsfiskerforbundet.dk](mailto:lbt@sportsfiskerforbundet.dk)

Dansk Ornitologisk Forening, Vesterbrogade 140, 1620 København V – e-mail: [natur@dof.dk](mailto:natur@dof.dk)

Dansk Ornitologisk Forening, lokalafdeling – e-mail: [ikast-brande@dof.dk](mailto:ikast-brande@dof.dk)

Det Økologiske Råd, Blegdamsvej 4B, 2200 København N – e-mail: [husdyr@ecocouncil.dk](mailto:husdyr@ecocouncil.dk)

Ferskvandsfiskeriforeningen for Danmark v./ Formand Niels Barslund, Vormstrupvej 2, 7540 Haderup – e-mail: [nb@ferskvandsfiskeriforeningen.dk](mailto:nb@ferskvandsfiskeriforeningen.dk)

Forbrugerrådet, Fiolstræde 17, 1017 København K – e-mail: [fbr@fbr.dk](mailto:fbr@fbr.dk)

Styrelsen for Patientsikkerhed, Tilsyn og Rådgivning Nord, Falstersvej 10, 8940 Randers SV – e-mail: [senord@sst.dk](mailto:senord@sst.dk)

Konsulent: Jens Elvstrøm, Søhøjlandets Regnskabskontor, Nørreskov Bakke 28, 8600 Silkeborg JE@shlrk.dk

# 

# Baggrund for afgørelsen om

# tillæg nr. 1 til miljøgodkendelse af 24. april 2012

# for husdyrbruget, Kærbyvej 11, 7330 Brande

# Indholdsfortegnelse:

[1. Indledning 14](#_Toc406679803)

[1.1. Ikke-teknisk resumé 14](#_Toc406679804)

[1.2. Ansøger, ejerforhold og konsulentoplysninger 14](#_Toc406679805)

[1.3. Lovgivningsmæssig baggrund 15](#_Toc406679806)

[2. Vurdering af miljøpåvirkning fra anlægget 15](#_Toc406679807)

[2.1. Anlæggets beliggenhed 15](#_Toc406679808)

[2.2. Anlæggets indretning 17](#_Toc406679809)

[2.3. Besætningssammensætning og staldtype 18](#_Toc406679810)

[2.4. Husdyrgødningsproduktion og opbevaringsanlæg 19](#_Toc406679811)

[2.5. Ammoniakemission fra stald og gødningsopbevaringslager 20](#_Toc406679812)

[2.5.1. Ammoniak og natur 20](#_Toc406679813)

[2.6. Lugtgener fra produktionsanlægget 22](#_Toc406679814)

[2.7. Ressourceforbrug og øvrige miljøpåvirkninger fra produktionsanlægget 24](#_Toc406679815)

[2.7.1. Vandforbrug 24](#_Toc406679816)

[2.7.2. Afledning af vand 24](#_Toc406679817)

[2.7.2.1. Sanitært spildevand 24](#_Toc406679818)

[2.7.2.2. Spildevand fra rengøring 24](#_Toc406679819)

[2.7.2.3. Tagvand 24](#_Toc406679820)

[2.7.2.4. Befæstede arealer 25](#_Toc406679821)

[2.7.3. Energiforbrug 25](#_Toc406679822)

[2.7.4. Foderstoffer 26](#_Toc406679823)

[2.7.5. Kemikalier m.v. 26](#_Toc406679824)

[2.7.6. Affald 27](#_Toc406679825)

[2.7.7. Skadedyr 28](#_Toc406679826)

[2.7.8. Støv 28](#_Toc406679827)

[2.7.9. Støj 28](#_Toc406679828)

[2.7.10. Lys 29](#_Toc406679829)

[2.7.11. Transporter til og fra anlægget 29](#_Toc406679830)

[3. Anvendelse af bedste tilgængelige teknik – BAT - i forhold til anlægget 30](#_Toc406679831)

[3.1. BAT i forhold til management 31](#_Toc406679832)

[3.2. BAT i forhold til foder 32](#_Toc406679833)

[3.3. BAT i forhold til staldindretning 32](#_Toc406679834)

[3.4. BAT i forhold til vand- og energiforbrug 34](#_Toc406679835)

[3.5. BAT i forhold til opbevaring og behandling af husdyrgødning 35](#_Toc406679836)

[4. Vurdering af miljøpåvirkning fra udbringningsarealer 36](#_Toc406679837)

[4.1. Udbringningsarealernes beliggenhed 36](#_Toc406679838)

[4.2. Harmonikrav, tildeling af husdyrgødning og udbringningsmetode 37](#_Toc406679839)

[4.3. Forbrug af handelsgødning, kemikalier m.m. 38](#_Toc406679840)

[4.4. Lugt-, støv- og støjgener fra udbringningsarealer 38](#_Toc406679841)

[4.5. Grundvand 38](#_Toc406679842)

[4.6. Overfladevand 39](#_Toc406679843)

[4.6.1. Kvælstofudvaskning 40](#_Toc406679844)

[4.6.2. Fosforoverskud 40](#_Toc406679845)

[4.6.3. Gældende målsætninger 43](#_Toc406679846)

[4.7. Natur 44](#_Toc406679847)

[4.7.1. Beskyttede naturtyper 45](#_Toc406679848)

[4.7.2. Natura 2000-områder 45](#_Toc406679849)

[4.7.3. Plante- og dyrearter med særligt strenge beskyttelseskrav (bilag IV-arter) 46](#_Toc406679850)

[5. Anvendelse af bedste tilgængelige teknik – BAT i forhold til udbringning af husdyrgødning 47](#_Toc406679851)

[5.1. BAT i forhold til udbringning af husdyrgødning 47](#_Toc406679852)

[6. Landskabelige og kulturhistoriske værdier 47](#_Toc406679853)

[6.1. Landskabelige værdier 48](#_Toc406679854)

[6.2. Kulturhistoriske værdier 48](#_Toc406679855)

[7. Bilagsfortegnelse 49](#_Toc406679856)

# 1. Indledning

## 1.1. Ikke-teknisk resumé

Ansøger Peter Gasbjerg, Sandfeldvej 55, 7330 Brande søger om at udvide hønsebesætningen **fra** 27.692 årshøner **til** 33.228 årshøner, svarende til en ændring i dyreenheder (DE) fra 168,9 DE til 195,5 DE.

I miljøgodkendelsen af 24. april 2012 blev der givet tilladelse til at etablere én stor stald på i alt 3.968 m2. Efterfølgende har ansøger ændret projektet og har på samme placering i stedet bygget to stalde på hver 1.920 m2 plus to verandaer på hver 950 m2. Det vil sige, at der er bygget to mindre stalde i stedet for én stor, og der er etableret en ekstra veranda i forhold til det tidligere miljøgodkendte.

I nærværende tillæg godkendes de ændrede stalde inkl. verandaer samt en ansøgt udvidelse af dyreholdet.

Ikast-Brande Kommune skal i henhold til blandt andet *Husdyrgodkendelsesloven* vurdere, om den ansøgte udvidelse og ændring og fremtidige drift af husdyrholdet kan gennemføres uden væsentlige påvirkninger på miljøet. Det er vurderet, at udvidelsen/ændringen kan gennemføres, hvorfor dette tillæg til miljøgodkendelse meddeles.

Bygninger med besætning samt anlæg til opbevaring af foder og husdyrgødning er vurderet i forhold til blandt andet:

* ammoniakfordampning, lugt, lys, støj og støv fra stalde og opbevaringsanlæg
* opbevaring og bortskaffelse af blandt andet affald og kemikalier
* forbrug af vand, energi og hjælpestoffer
* anvendelse af bedste tilgængelige teknik (BAT)
* landskab.

Tillægget regulerer som udgangspunkt – sammen med bedriftens øvrige miljøgodkendelse – driften i otte år, hvorefter tillægget revurderes på baggrund af de erfaringer, der har været med driften, og den udvikling der har været i metoder til reduktion af miljøpåvirkningen.

## 1.2. Ansøger, ejerforhold og konsulentoplysninger

**Anlægget:**

Adresse: Kærbyvej 11, 7330 Brande

Ejendomsnummer: 7560006025

Matrikelnummer: 11c, m.fl. Uhre By, Brande

CVR-nummer: 13356149

P-nummer: 1002253155

CHR-nummer: 119478

**Ansøger/ejer/driftsherre:**

Navn: Peter Gasbjerg

Adresse: Sandfeldvej 55, 7330 Brande

Telefonnummer: 97183044

Mobilnummer: 40319231

E-mail: pg@sandfeldhojgaard.dk

**Konsulent:**

Navn: Jens Elvstrøm, Søhøjlandets regnskabskontor

Adresse: Nørreskov Bakke 28, 8600 Silkeborg

Telefonnummer: 87951689

Mobilnummer: 40285535

E-mail: je@shlrk.dk

## 1.3. Lovgivningsmæssig baggrund

Når et husdyrbrug af den aktuelle type ønskes etableret, udvidet eller ændret til mere end 75 DE, skal anlægget med tilhørende udbringningsarealer til den producerede husdyrgødning vurderes i henhold til § 11 i *Husdyrgodkendelsesloven*. Dette tillæg til miljøgodkendelse er således udarbejdet efter *Husdyrgodkendelsesloven, hvori* EU's VVM-direktiv[[9]](#footnote-9) og IE-direktiv[[10]](#footnote-10) er indarbejdet.

I tillægget er der redegjort for konsekvenserne af at ændre/udvide husdyrholdet på bedriften, og for påvirkningen af miljøet i bred forstand. Bedriften har ikke biaktiviteter, der i sig selv er omfattet af IE-direktivet.

Nærværende tillæg til miljøgodkendelse af 24. april 2012 ændrer ikke i miljøvurderingen og de stillede vilkår i miljøgodkendelse af 24. april 2012, som fortsat er gyldig, med undtagelse af vilkår 1.3, 1.4, 2.2, 2.11, 2.11a, 2.12 og 6.2. Tillægget og miljøgodkendelsen er udarbejdet efter § 11 *Husdyrgodkendelsesloven.*

# 2. Vurdering af miljøpåvirkning fra anlægget

## 2.1. Anlæggets beliggenhed

Ejendommens eksisterende og planlagte produktionsanlæg ligger samlet på adressen Kærbyvej 11, 7330 Brande

Det samlede produktionsanlæg ligger ca. 5,7 km øst for byzonen til Brande og ca. 14 km syd for nærmeste sommerhusområde. 2,5 km øst for nærmeste samlede bebyggelse – Uhre by. Afstanden fra det nærmeste staldhjørne til nærmeste nabobeboelse er ca. 227 meter i vest for staldene., mens nærmeste nabobeboelse uden landbrugspligt er ca. 530 meter i sydvestlig retning.

**Faktaboks**

Jævnfør § 20 i *Husdyrgodkendelsesloven* skal kommunen sikre sig, at risikoen for forurening eller væsentlige gener for omgivelserne begrænses, hvis et anlæg ligger mindre end 300 meter fra:

- en beboelsesbygning på en ejendom uden landbrugspligt, der ligger i en samlet bebyggelse[[11]](#footnote-11) i landzone, og som har en anden ejer end driftsherren

- et eksisterende eller ifølge kommuneplanens rammedel fremtidigt byzone- eller sommerhusområde

- et område i landzone, der i lokalplan er udlagt til boligformål, blandet bolig og erhverv eller til offentlige formål med henblik på beboelse, institutioner, rekreative formål og lign.

Derudover gælder en række generelle afstandskrav - se tabel 1:

**Tabel 1.** Generelle afstandskrav - jævnfør §§ 6 og 8 i *Husdyrgodkendelsesloven* – samt aktuelle afstande fra husdyrproduktionsanlægget

|  |  |  |
| --- | --- | --- |
|  | **Generelle afstandskrav, m** | **Aktuel afstand** |
| Ikke-almene vandforsyningsanlæg | 25 | >25 meter |
| Almene vandforsyningsanlæg | 50 | > 50 meter |
| Vandløb (herunder dræn) og søer | 15 (100[[12]](#footnote-12)) | > 15 meter |
| Offentlig vej og privat fællesvej | 15 | 190 meter |
| Levnedsmiddelvirksomhed | 25 | > 25 meter |
| Beboelse på samme ejendom | 15 | 97 meter fra hønsehusene |
| Naboskel | 30 | 83 meter |
| Eksisterende eller ifølge kommuneplanens rammedel fremtidigt byzone- eller sommerhusområde | 50 | 6.000 meter |
| Område i landzone, der i lokalplan er udlagt til boligformål, blandet bolig og erhvervsformål eller til offentlige formål med henblik på beboelse, institutioner, rekreative formål og lign. | 50 | 1.750 meter |
| Nabobeboelse, Sønderkærvej 12/ 19 (landbrugspligt/ikke landbrugspligt) | 50 | 227/530 meter |

***Ikast-Brande Kommune konstaterer:***

* at det samlede produktionsanlæg vil ligge mere end 300 meter fra:

- en beboelsesbygning på en ejendom uden landbrugspligt, der ligger i en samlet bebyggelse i landzone, og som har en anden ejer end driftsherren

- et eksisterende eller ifølge kommuneplanens rammedel fremtidigt byzone- eller sommerhusområde

- et område i landzone, der i lokalplan er udlagt til boligformål, blandet bolig og erhverv eller til offentlige formål med henblik på beboelse, institutioner, rekreative formål og lignende

* at de generelle afstandskrav, som nævnt i tabel, 1 er overholdt

***Ikast-Brande Kommune vurderer:***

* at risikoen for forurening eller væsentlige gener for omgivelserne fra anlægget begrænses, når de til enhver tid gældende generelle miljøregler for den pågældende type husdyrbrug samt de supplerende vilkår for miljøgodkendelsen overholdes
* at overholdelsen af de generelle afstandskrav – i kombination med overholdelse af de til enhver tid gældende generelle miljøregler for den pågældende type husdyrbrug og af de opstillede vilkår for miljøgodkendelsen – vil sikre de pågældende vandforsyningsanlæg, vandløb m.m. samt boligområder m.v. tilstrækkeligt mod væsentlige gener eller forurening fra husdyrbrugets anlæg. Se desuden kommunens vurdering i afsnit 2.5. Ammoniakfordampning fra stald og gødningsopbevaringslager og 2.6. Lugtgener fra produktionsanlægget.

## 2.2. Anlæggets indretning

***Ansøgers oplysninger***

Det etablerede byggeri på husdyrbruget, der godkendes med dette tillæg er opført, i en afstand af ca. 83 meter fra hovedbygningsmassen på Kærbyvej 11.

Hovedbygningsmassen på Kærbyvej 11, 7330 Brande består af to bygninger, der bliver anvendt til lager, samt en nedgravet opsamlingsbeholder på ca. 50 m3. Herudover er der et stuehus. Der er i forbindelse med etablering af hønseholdet blevet opført tvillingestalde på ca. 2 x 1.920 m2 med tilhørende veranda på hver 950 m2. Der er naturlig ventilation via udluftning i kip suppleret med fire gavlventilatorer med en kapacitet på hver 30.000 m3/time. Tvillingestaldene er opført som rundbuehaller i antrasitgrå stålplader med en højde på ca. 6 meter og en bredde på 16 meter samt en længde på 120 meter. På hver yderside af rundbuehallerne er der en 8 meter bred verandaer med en benhøjde på 2,5 meter – ligeledes i antrasitgrå stålplader og gardiner i hele længden. Verandaen er en overdækket fast konstruktion med åbne sider. Hønsene lukkes fra hønsehusene til verandaen gennem udgangshuller, som kan åbnes manuelt eller automatisk. Fra verandaen har hønsene mulighed for fri adgang til udeareal.

Hønsehusene er indrettet med i alt 12 adskilte sektioner, hvori hønsene er fritgående, samt med gødningsbånd. Hver sektion i hønsehuset er indrettet i etager, hvor hønsene kan sidde eller ligge på rede. Det faste gulv på verandaerne fungerer som skrabeareal med strøelse. Gødningsbåndet som kører under rederne fører husdyrgødning fra hønsene til den sydligste ende af hønsehuset til en container. Husdyrgødningen vil blive afhentet til kompostering hos Komtek Miljø af 2012 A/S.

Byggeriet er indrettet i overensstemmelse med bestemmelserne i *Husdyrgødningsbekendtgørelsen[[13]](#footnote-13)* og i den generelle byggelovgivning i øvrigt.

En oversigt af anlæg m.m. fremgår af tabel 2 og 3.

**Tabel 2.** Oversigt over bygninger

|  |  |  |  |  |
| --- | --- | --- | --- | --- |
| **Bygning nr. jf. kortbilag A** | **Anvendelse** | **Størrelse i m2** | **Gulvprofil/indretning** | **Stipladser** |
| 1 | Stuehus | 160 |  | - |
| 2 | Lagerbygning | 505 | Fast gulv | - |
| 3 | Hønsehus | 2 x 1.920 | Fast gulv | 2x18.000 |
| 4 | Veranda | 950 | Fast gulv | - |
| 5 | Fodersilo | - | - | - |

**Tabel 3.** Oversigt over opbevaringsanlæg og befæstede pladser der anvendes fremover

|  |  |  |  |  |  |
| --- | --- | --- | --- | --- | --- |
| **Anlæg** | **Byggeår** | **m2 /m3** | **Afløb til** | **Seneste 10 års beholderkontrol[[14]](#footnote-14)** | **Overdækning** |
| Beholder | - | 50 m3 | - |  |  |
| Areal for enden af hønsehus |  | 445 m2 | Overfladevand 53 m3 ledes til beholder, resten ledes ud på jorden | - |  |

Ved den vestlige ende af gavlen på staldene er en betonplads. Betonpladsen bruges til opbevaring af gødningscontaineren. En del af vandet her fra udledes til jorden.

## 2.3. Besætningssammensætning og staldtype

***Ansøgers oplysninger***

Besætningssammensætningen, fordelt på staldtype samt husdyrbrugets årlige produktion ved den nuværende og den ansøgte drift, fremgår af tabel 4.

**Tabel 4.** Besætningssammensætning, staldtype og årlig produktion i nudrift og ansøgt drift

|  |  |  |  |  |  |
| --- | --- | --- | --- | --- | --- |
| **Husdyrtype, mdr./ vægtklasse** | **Stald- og gulvtype\*** | **Nudrift** | | **Ansøgt** | |
| **Antal** | **DE** | **Antal** | **DE** |
| Årshøne | Voliere med gødningsbånd | 27.692 | 162,9 | 33.228 | 195,5 |
| **I alt** |  | - | 162,9 | - | **195,5** |

\* jævnfør ansøgningssystemet på [www.husdyrgodkendelse.dk](http://www.husdyrgodkendelse.dk)

Produktionen foregår i tvillingestalde i form af rundbuehaller med fælles pakke-/kølerum samt med verandaer til økologiske høner med 18.000 stipladser i hver stald svarende til 16.614 årshøner i hver stald. Staldene indrettes med volieresystemer m. gødningsbånd, der tømmes 3 gange pr. uge + skrabning af 50 % af gulvarealet 3 gange pr. uge, hvor det lægges i gødningscontainer der overdækkes med presenning. Al gødning fra staldene, både fast gødning og dybstrøelse, afsættes til komposteringsfirmaet KomTek Miljø af 2012 A/S.

Antallet af årshøner er beregnet som ”worst case scenario”, hvor man har taget udgangspunkt i den forventede maksimale gennemsnitlige belægning beregnet således: (((Stk. høner x produktionstid i uger) / (produktionstid i uger + tomgangstid i uger)) x ½ dødelighed (1-((1-total dødelighed i pct. som decimaltal)/2))). I dette tilfælde er beregnet ud fra forudsætningerne, at 1 stiplads = 1 dyr, dvs: 36.000 stk. høner; Produktionstid: 60 uger; Tomgang: 1 uge; Total dødelighed: 6 %.

Dvs. af en årshøne beregnes som følgende: (36.000 stipladser/ca. 13 mdr.) x 12 mdr.=33.228 årshøner.

***Kommunen vurderer***

For et husdyrbrug kan der være en vis variation i den årlige produktion og i fordelingen af de enkelte dyretyper hen over året. Miljøpåvirkningen er forskellig fra dyretype til dyretype og fra staldtype til staldtype, hvorfor miljøvurderingen afhænger af dyresammensætning og fordeling på staldtype. Ikast-Brande Kommunes vurdering er foretaget ud fra en besætning med en årlig produktion, som angivet i tabel 4, på **maksimalt 195,5 DE** med den aktuelle beregningsmetode.

Det forudsættes, at den årlige produktion:

* ikke overstiger 195,5 DE[[15]](#footnote-15)
* sker jævnt fordelt over året

## 2.4. Husdyrgødningsproduktion og opbevaringsanlæg

***Ansøgers oplysninger***

Den projekterede husdyrproduktion med de pågældende staldtyper giver ifølge beregningen i IT-ansøgningssystemet på [www.husdyrgodkendelse.dk](http://www.husdyrgodkendelse.dk) anledning til en samlet årlig husdyrgødningsproduktion med et indhold af kvælstof (N) og fosfor (P) på i alt ca.: 20.601 kg N og 6.904 kg P. Hvor af 2.046 kg N og 6.090 kg P afsættes ved afgræsning.

Ejendommen afsætter årligt hønsemøg med et indhold af kvælstof (N) og fosfor (P) på i alt ca.: 18.555 kg N og 6.214 kg P, svarende til 176 DE i hønsemøg. Således har den tilbageværende husdyrgødningsproduktion, til egne arealer, et indhold af kvælstof (N) og fosfor (P) på i alt ca.: 2.046 kg N og 690 kg P, svarende til 19,54 DE, som alt sammen afsættes ved afgræsning.

Husdyrbrugets opbevaringsanlæg og de enkelte anlægs kapacitet fremgår af tabel 3, og husdyrproduktionens tilførsel til anlæggene er opgjort i tabel 5:

**Tabel 5.** Tilførsel til opbevaringsanlæg

|  |  |  |
| --- | --- | --- |
| **Tilførsel** | **m3 /år** | **Opbevaringskapacitet, mdr.** |
| Fast møg | 681 |  |
| Dybstrøelse | 170 |  |
| Rengøring | 60 |  |

Gødningsproduktionen fra den ansøgte besætning på 195,5 DE er beregnet til 851 m³ årligt. Gødningen ledes til en lukket container hvori det opbevares, indtil det afhentes af et komposteringsfirma. Vand fra rengøring af pakkerum og stald giver ophav til i alt ca. 60 m3. Der er en opbevaringsbeholder på ejendommen på 50 m3. Beholderen tømmes efter behov af en slamsuger.

***Kommunen vurderer***

Ifølge *Husdyrgødningsbekendtgørelsen* vil en opbevaringskapacitet svarende til mindst ni måneders produktion normalt være tilstrækkelig til, at udbringningen og gødningsanvendelsen kan ske i overensstemmelse med de generelle miljøregler. Da alt møg/dybstrøelse opbevares i en container, som fjernes fra ejendommen når den er fuld, hvilket er en gang pr uge. Vurderes det, at der ikke er behov for nogen fast opbevaring på ejendommen og at containeren udgør en tilstrækkelig stor opbevaringskapacitet.

Ikast-Brande Kommune vurderer samlet set på baggrund af det oplyste:

* at opbevaring af husdyrbrugets husdyrgødning vil ske på en måde, som er i overensstemmelse med de generelle miljøregler
* at overholdelsen af de generelle miljøregler og af de øvrige opstillede vilkår for miljøgodkendelsen vil medvirke til at begrænse den mulige påvirkning af det omgivne miljø fra opbevaringsanlæggene.

## 2.5. Ammoniakemission fra stald og gødningsopbevaringslager

***Ansøgers oplysninger***

Husdyrbruget opfylder det generelle reduktionskrav på 30 % med hensyn til ammoniakemission (fordampning) i forhold til det pågældende referencestaldsystem - jævnfør bilag 3 i *Husdyrgodkendelsesbekendtgørelsen.*

Det generelle ammoniak-reduktionskrav opfyldes blandt andet ved:

* der udmuges tre gange ugentligt (36%)
* skrabere på 50% af gulvet (19 %)

Af tabel 6 fremgår størrelsen af den samlede ammoniakemission i nudrift og ansøgt drift fra stald og gødningsopbevaringslager, som den er beregnet med beregningsmodellen i IT-ansøgningssystemet på [www.husdyrgodkendelse.dk](http://www.husdyrgodkendelse.dk) .

**Tabel 6.** Ammoniakemisssion fra stald og gødningsopbevaringslager, omregnet til kg kvælstof (N) pr. år, ansøgt drift

|  |  |
| --- | --- |
| **Ammoniakemission** | **Kg kvælstof (N) pr. år** |
| Nudrift (2014) | 0 |
| Nudrift | ca. 2.509 kg N/år |
| Ansøgt drift | ca. 2.753 kg N/år |
| **Mer-emission, som følge af udvidelsen:** | **ca. 244 kg N/år** |

### 2.5.1. Ammoniak og natur

**Faktaboks**

Hovedparten af ammoniakdepositionen (kvælstofnedfald) fra et husdyrbrug vil - afhængigt af flere forhold - på et tidspunkt blive afsat i landskabet i større eller mindre afstand fra kilden. Størstedelen af den ammoniakdeposition, som direkte kan henføres til et husdyrbrug, vil formentlig ske i terrænet inden for ca. 1 kilometers afstand fra produktionsanlægget. Ammoniakdeposition er som regel til ugunst for opretholdelse af de naturtyper, der kun har brug for en begrænset næringsstofmængde for at kunne trives. Kommunen er forpligtiget til, at vurdere ammoniakdepositionen i forhold til omkringliggende natur.

I henhold til § 7 i *Husdyrgodkendelsesloven* er etablering, udvidelse og ændring af anlæg på husdyrbrug, der er eller derved bliver større end 15 dyreenheder, ikke tilladt, hvis stald eller gødningsopbevaringsanlæg ligger i en afstand på mindre end ti meter til, eller helt eller delvis inden for, nærmere bestemte ammoniakfølsomme naturtyper beliggende **inden for** internationale naturbeskyttelsesområder (Natura 2000-områder) eller nærmere bestemte ammoniakfølsomme naturtyper beliggende **uden for** internationale beskyttelsesområder.

Jævnfør *Husdyrgodkendelsesbekendtgørelsens* bilag 3, inddeles naturtyperne, omfattet af *Husdyrgodkendelseslovens* § 7 og § 27, i tre kategorier:

**Kategori 1-natur.** Naturområder beliggende **inden for** internationale naturbeskyttelsesområder, som indgår i udpegningsgrundlaget for området og er kortlagt af Naturstyrelsen.

**Kategori 2-natur.** Visse naturområder beliggende **uden for** internationale naturbeskyttelsesområder. Det drejer sig om naturtyperne: højmoser, lobeliesøer samt heder større end ti ha, som er omfattet af *Naturbeskyttelseslovens[[16]](#footnote-16)* § 3, og overdrev større end 2,5 ha, som er omfattet af *Naturbeskyttelseslovens* § 3.

**Kategori 3-natur.** Ammoniakfølsomme naturtyper, som ikke er omfattet af kategori 1- og 2-natur: heder, moser og overdrev, som er beskyttet efter *Naturbeskyttelseslovens* § 3, og ammoniakfølsomme skove, der er beliggende **uden for** de internationale naturbeskyttelsesområder.

Der er fastsat forskellige beskyttelseskrav i forhold til de forskellige naturkategorier. Den tilladte maksimale **total**deposition fra et husdyrbrug til kategori 1-natur er afhængig af antallet af husdyrbrug i nærheden (antallet af andre husdyrbrug i området er defineret efter nærmere regler om vurdering af kumulation). Hvis der ikke er andre husdyrbrug, må der fra husdyrbruget, der søger om en miljøgodkendelse, som hovedregel højst være en **total**deposition på 0,7 kg N pr. ha pr. år. Er der ét husdyrbrug udover husdyrbruget, der søger, falder den højst tilladelige **total**deposition til 0,4 kg N pr. ha pr. år, og endelig, hvis der er mere end ét husdyrbrug udover husdyrbruget, der søger, må **total**depositionen fra husdyrbruget, der søger om en miljøgodkendelse, maksimalt være 0,2 kg N pr. ha pr år.

Den maksimale tilladte **total**deposition til kategori 2-natur er 1,0 kg N pr. ha pr. år, mens kommunen i forhold til kategori 3-natur efter nærmere kriterier skal foretage en konkret vurdering af, om der er tale om særlige regionale eller lokale naturinteresser og af, om der skal stilles krav til den maksimal **mer**deposition. Kravet må dog ikke være under en maksimal merdeposition på 1,0 kg N pr. ha pr. år.

Nærmeste kategori 1-natur er Habitatområde nr. 61 – Skjern Å, som ligger ca. 6,7 km nordvest for anlægget

Nærmeste kategori 2-natur er et overdrev, som ligger ca. 2,5 km fra husdyrbruget.

Nærmeste kategori 3-natur er en mose, som ligger ca. 195 meter vest for stalden og ca. 60 meter fra udearealet. Der er en mer-deposition til mosen på 0,9 kg N pr ha (0,0 kg som følge af udvidelsen af dyreholdet).

Nærmeste areal som er registeret som potentiel ammoniakfølsom skov ligger ca. 230 meter fra stalden. Arealet modtager under 0,7 kg N pr ha, hvilket er under beskyttelsesniveauet og det er derfor ikke vurderet nærmere, om skoven rent faktisk er ammoniakfølsom.

Naturområderne fremgår af kortbilag B.

***Kommunens samlede vurdering i forhold ammoniakemission fra anlægget***

Det generelle ammoniakreduktionskrav, som fremgår af *Husdyrgodkendelsesbekendtgørelsen*, er ifølge ansøgningen med de tilhørende beregninger overholdt.

**Faktaboks**

Overholdelsen af det generelle ammoniakreduktionskrav og det generelle beskyttelsesniveau beskytter - ifølge intentionerne bag *Husdyrgodkendelsesloven* - som udgangspunkt de kvælstoffølsomme naturtyper tilstrækkeligt mod kvælstofpåvirkning fra husdyrbrugs produktionsanlæg.

Ikast-Brande Kommune vurderer i det konkrete tilfælde, og på baggrund af de beregninger, der er foretaget, at tålegrænserne ikke overskrides, og at de naturarealer, som ligger i nærområdet omkring produktionsanlægget, ikke er så kvælstoffølsomme, at der helt undtagelsesvist skal stilles yderligere vilkår for at beskytte de pågældende naturområder tilstrækkeligt mod kvælstofpåvirkning fra produktionsanlægget.

Kravet til ammoniakdeposition fra stald og lager skal ikke, i det konkrete tilfælde, skærpes af hensyn til den kumulative effekt fra andre husdyrbrug.

Den reelle ammoniakdeposition fra husdyrbrugets anlæg vil afhænge af flere forhold, men ammoniakdepositionen vil især kunne minimeres ved grundig og hyppig rengøring af de overflader, som husdyrgødningen afsættes på i staldene. Kommunen vurderer samlet set på baggrund af det oplyste:

* at husdyrbruget – ved overholdelse af de til enhver tid gældende generelle miljøregler og af de øvrige opstillede vilkår for miljøgodkendelsen – drives således, at påvirkningen på omgivelserne med luftbåret kvælstof fra produktionsanlægget minimeres
* at ammoniakemissionen (fordampningen) fra produktionsanlægget i sig selv ikke vil medføre en væsentlig påvirkning af de omkringliggende naturområder.

## 2.6. Lugtgener fra produktionsanlægget

***Ansøgers oplysninger***

Afhængigt af vejrforholdene kan der forekomme lugtgener fra staldene, som er den primære lugtkilde. Der kan desuden forekomme lugtgener, i forbindelse med udmugningen.

Tabel 7 viser de beregnede geneafstande med hensyn til lugt fra staldene efter projektets gennemførelse, som er fremkommet ved brug af de beregningsmodeller, der indgår i IT-ansøgningssystemet på [www.husdyrgodkendelse.dk](http://www.husdyrgodkendelse.dk) .

**Tabel 7.** Lugtgeneafstande fra staldene efter projektets gennemførelse

|  |  |  |
| --- | --- | --- |
| Områdetype | Lugtgeneafstand, ansøgt drift, m | Faktisk afstand fra staldanlægget, m |
| Byzone | 285,74 | 6.160 meter |
| Samlet bebyggelse | 160,63 | 2.562 meter |
| Enkeltbolig[[17]](#footnote-17) | 90,36 | 520 meter |

***Kommunen vurderer***

**Faktaboks**

I *Husdyrgodkendelsesbekendtgørelsen* (bilag 3), er der fastsat en række lugtgenekriterier i forhold til de tre områdetyper: byzone, samlet bebyggelse og enkeltbolig på henholdsvis 5, 7 og 15 OUE[[18]](#footnote-18) pr. m3 luft. Lugtgenekriterierne kan betragtes som den maksimale, miljømæssigt acceptable lugtgenebelastning fra en given kilde ved den pågældende områdetype. Ved lugtgeneafstand forstås den beregnede mindste afstand fra staldanlægget til det pågældende område, hvor de i lovgivningen fastsatte lugtgenekriterier med hensyn til de tre forskellige områdetyper netop er opfyldt. Lugtgenekriterierne er overholdt, hvis de fastsatte lugtgenegrænser på henholdsvis 5, 7 og 15 OUE pr.m3 luft ikke overskrides i mere end en procent af tiden – svarende til ca. syv timer i alt om måneden.

Lugtgeneafstandene forøges efter nærmere regler, hvis der inden for 300 meter fra den del af byzone og den pågældende beboelse i samlet bebyggelse, der ligger nærmest det pågældende staldanlæg, er andre husdyrbrug med mere end 75 dyreenheder. Tilsvarende forøges lugtgeneafstanden, hvis der er andre sådanne husdyrbrug inden for 100 meter fra enkeltbolig uden landbrugspligt. Dette sker for at indregne effekten (den kumulative effekt) af den mulige lugtpåvirkning som andre husdyrbrug i området måtte give anledning til.

Lugtgeneafstandene formindskes efter nærmere regler, hvis staldanlægget ligger nord for den pågældende områdetype. Dette begrundes med, at den hyppigste vindretning i Danmark er vestlig og sydvestlig, og at nordenvind typisk forekommer i vinterhalvåret, hvor de relativt lave temperaturer, som regel medvirker til at dæmpe lugtafgivelsen.

Ifølge beregningen er de lugtgenekriterier, som fremgår af *Husdyrgodkendelsesbekendtgørelsen* (bilag 3) – i forhold til de tre områdetyper - overholdt i det konkrete tilfælde. Lugtgeneafstandene har ikke skullet forøges af hensyn til vurdering af den kumulative effekt fra andre husdyrbrug. Selv om staldanlægget ligger nord for den pågældende enkeltbolig, er lugtgenekriteriet ifølge beregningsmodellen opfyldt uden at korrigere for staldanlæggets beliggenhed nord for enkeltboligen.

Ud over de mulige lugtgener fra staldanlægget kan der forekomme lugtgener i forbindelse udmugning.

Den reelle lugtpåvirkning fra husdyrbrugets anlæg vil afhænge af flere forhold. Lugtpåvirkningen vil dog generelt kunne minimeres ved grundig og hyppig rengøring af de overflader, som husdyrgødning og foderrester afsættes på samt ved minimering af det tidsrum, som udmugningen foretages i. Ikast-Brande Kommune vurderer samlet set på baggrund af det oplyste:

* at projektets gennemførelse ikke vil medfører væsentlige, forøgede lugtgener fra produktionsanlægget
* at de væsentligste lugtgener fra produktionsanlægget vil ske i forbindelse med gyllehåndtering, mens lugtgenerne vil være mere begrænsede fra staldene generelt og mindre væsentlige fra ensilagehåndteringen
* at husdyrbruget – ved overholdelse af de til enhver tid gældende generelle miljøregler, drives således, at lugtpåvirkningen på omgivelserne fra produktionsanlægget minimeres, og så de i lovgivningen fastsatte lugtgenekriterier overholdes, og lugtgenegrænserne dermed ikke overskrides i mere end 1 % af tiden.

## 2.7. Ressourceforbrug og øvrige miljøpåvirkninger fra produktionsanlægget

### 2.7.1. Vandforbrug

***Ansøgers oplysninger***

Bedriften er tilsluttet alment vandforsyningsanlæg (byvand). Størstedelen af vandforbruget på ejendommen relaterer sig til forbrug af drikkevand til de æglæggende høner samt rengøring af pakkerum. Ved holdskifte i staldene anvendes som regel tørrengøring, hvor staldene rengøres med luft. Husdyrbrugets vandindvindingsanlæg samt forbrug fremgår af tabel 8.

**Tabel 8.** Husdyrbrugets vandindvindingsanlæg og forbrug

|  |  |  |  |  |
| --- | --- | --- | --- | --- |
| **Boring/vandværk** | **Anlægsnr.** | **Forbrug - nudrift,** m3 | **Forbrug - ansøgt,** m3 | **Ændring, %** |
| Husholdning, vandværk | - | - | - | - |
| Staldanlæg, vandværk | - | 2.250 | 2.628 | 16,8 |
| Markvanding | - | 0 | 0 | 0 |

***Kommunen bemærker***

Det fremgår af tabel 8, at vandforbruget på ejendommen forventes at stige med ca. 16,8 % i ansøgt drift. Det øgede vandforbrug i staldanlægget afspejler den øgede produktion. Det vil være i ejers interesse at minimere driftsomkostningerne med hensyn til vandforbruget, hvorfor Ikast-Brande Kommune antager, at vandspild/forbrug i videst mulig omfang vil blive imødegået, og at der ikke vil forekomme et overforbrug af vand på ejendommen.

### 2.7.2. Afledning af vand

### 2.7.2.1. Sanitært spildevand

***Ansøgers oplysninger***

Der er ikke offentlig kloak på ejendomme. Stuehuset er tilkoblet bundfældetank som tømmes efter kommunens tømningsordning. Se situationsplan. Der er toilet i forrum til pakkerummet, vandet herfra ledes til en septiktank.

Der sker ingen ændringer i forbindelse med udvidelsen.

### 2.7.2.2. Spildevand fra rengøring

***Ansøgers oplysninger***

Ved rengøring af konsumægstald og pakkerum bruges der ca. 60 m3 årligt. Der anvendes tør-rengøring efter hvert hold høns. Anlægget vaskes normalt ikke, men en grundig vask med vand kan forekomme, f.eks. efter sygdom. Vaskevandet fra alle stalde ledes til eksisterende opsamlingstank. Samletanken tømmes efter behov af godkendt slamsugervirksomhed.

### 2.7.2.3. Tagvand

***Ansøgers oplysninger***

Tagvandet fra staldene løber mellem bygningerne direkte til faskine i jorden etableret i hele bygningernes længde. Herfra ledes overløbsvand til en samlebrønd på 50 m3, hvorfra det via nedgravede rør udledes til bæk nord for ejendommen. På den anden side af bygningerne ledes tagvand via tagrender til nedløbsrør og videre til samlebrønd hvorfra det via nedgravede rør ledes videre til bæk nord for ejendommen. Der vil blive etableret en forsinker i samle brønden.

### 2.7.2.4. Befæstede arealer

***Ansøgers oplysninger***

Overfladevand fra det befæstede areal, hvorpå gødningscontaineren ledes til en eksisterende beholder ved den gamle del af ejendommen.

***Kommunens samlede vurdering vedrørende afledning af vand***

Ikast-Brande Kommune vurderer på baggrund af det oplyste, at opbevaring og håndtering af spildevand og afledt overfladevand vil foregå på en miljømæssig forsvarlig måde, når de til enhver tid gældende, generelle regler og de supplerende vilkår for miljøgodkendelsen overholdes.

### 2.7.3. Energiforbrug

***Ansøgers oplysninger***

På ejendommen anvendes størstedelen af energiforbruget til ventilation. Normen for strømforbrug i en æglæggerproduktion er 1.030 kWh pr. 167 årshøner, hvilket giver et elforbrug på 170.795 kWh i nudrift og 204.939 kWh i ansøgt drift. Dog forventes et væsentligt lavere energiforbrug til ventilation, da der i den ansøgte produktion anvendes naturlig ventilation i kip suppleret med frekvensstyret gavlventilation.

Servicerummene til staldanlægget har varme krav og opvarmes med el. Der bruges primært strøm til ventilation og lys i stald.

Der er ikke fastmonterede varmesystemer i æglæggerstaldene, da der kun anvendes varme, når der indsættes nye høner i kolde vinterperioder. Der er installeret lysstyring og lysdæmpning for at optimere elforbruget i produktionen.

Der er naturlig ventilation i kip, suppleret med 4 frekvensstyrede gavlventilatorer med en kapacitet på hver 30.000 m3/time. For at sikre en optimal ventilation i staldene rengøres de mekaniske dele ved hvert holdskifte. For at undgå overventilation er der styring af anlægget, som kan regulere ift. temperatur, luftfugtighed og vækstforløb. Ventilationsdata logges i styringscomputer.

Husdyrbrugets energiforbrug i nudrift og ansøgt drift fremgår af tabel 9.

**Tabel 9.** Husdyrbrugets energiforbrug i nudrift og ansøgt drift

|  |  |  |  |
| --- | --- | --- | --- |
| **Ressource** | **Forbrug - nudrift** | **Forbrug - ansøgt** | **Ændring, %** |
| Elforbrug, kWh | 170.795 | 204.939 | 20 |
| Dieselolie, l | 0 | 0 | 0 |

***Kommunen bemærker***

Som det fremgår af tabel 9, vil el forbruget stige. Energiforbruget bør løbende følges, og forbruget bør af flere årsager til stadighed søges minimeret. Det vil være i ejers interesse, at minimere driftsomkostningerne med hensyn til forbrug af energi, hvorfor Ikast-Brande Kommune antager, at der ikke vil blive forbrugt mere energi end nødvendigt på ejendommen.

### 2.7.4. Foderstoffer

***Ansøgers oplysninger***

Der anvendes færdigblandet foder. Foderet bliver leveret ca. 1 gang om ugen. Ved de nye stalde er opført 2 stk. mat galvaniserede stålfodersiloer til hver 18 tons foder. Siloerne er placeret ved gavl af staldanlæg.

***Kommunen vurderer***

Ikast-Brande Kommune vurderer, at foderopbevaringen vil ske uden væsentlige miljømæssige gener.

### 2.7.5. Kemikalier m.v.

***Ansøgers oplysninger***

Olie og kemikalieaffald

Da ejendommen drives økologisk forefindes olie og kemikalier ikke på ejendommen.

*Øvrige kemikalier*

Medicin til vacciner vil blive opbevaret i køleskab, og alt det indkøbte medicin opbruges normalt. Der anvendes stort set ikke medicin i produktionen. Evt. lægemiddelsrester og brugte kanyler samles i særlig beholder og bortskaffes som veterinært risikoaffald på genbrugsplads.

*Døde dyr*

Døde dyr opbevares i lukkede containere indtil afhentning til DAKA. Døde dyr hentes efter behov – ca. en gang om ugen i sommerperioden og ca. en gang hver anden uge i vinterperioden. Der vil være ca. 1.500-1.840 døde høns om året.

**Affaldsliste for ansøgt produktion**

|  |  |  |
| --- | --- | --- |
| **Farligt affald – kan afleveres på genbrugspladsen med erhvervskort** | | |
|  | **EAK-kode** | **Mængder pr år** |
| Lysstofrør & elsparepærer | 20 01 21 | ca.50 stk. |
| Spraydåser | 16 05 04 | 0-5 stk. |
| Spildolie | 13 02 08 | 0-50 l |
| Oliefiltre | 16 01 07 | 0-5 kg |
| Batterier – alle typer | 20 01 33 | 0-50 kg |

|  |  |  |
| --- | --- | --- |
| **Genbrugeligt affald - kan afleveres gratis på alle genbrugspladsen** | | |
|  | **EAK-kode** | **Mængder pr år** |
| Pap | 15 01 01 | 10-50 kg |
| Papir | 15 01 01 | 0-400 kg |

|  |  |  |
| --- | --- | --- |
| **Genbrugeligt affald – kan afleveres på genbrugspladsen med erhvervskort** | | |
|  | **EAK-kode** | **Mængder pr år** |
| Jern og metal | 02 01 10 | 0-5000 kg |
| Tomme sække af plast fra foder o.l. | 15 01 02 | 0-100 kg |
| Plast (afdækning m.v. skal være rysterent og bundtet i håndterbare bundter) | 15 01 02 | 0-500 kg |
| Paller | 15 01 03 | 0-25 stk. |
| Malet og/eller lakeret træ | 17 02 01 | 0-20 kg |

|  |  |  |
| --- | --- | --- |
| **Klinisk risikoaffald og medicinrester – skal afleveres på apoteket** | | |
|  | **EAK-kode** | **Mængder pr år** |
| Kanyler i særlig beholder | 18 02 02 | ca. 0,5 kg |
| Medicinrester | 18 02 08 | 0-1 kg |

|  |  |  |
| --- | --- | --- |
| **Døde dyr – skal til DAKA** | | |
|  | **EAK-kode** | **Mængder pr. år** |
| Døde dyr | 02 01 02 | 2.500-3.000 kg |

|  |  |  |
| --- | --- | --- |
| **Affald – skal til forbrænding på kraftvarmeværk eller afleveres på containerplads** | | |
|  | **EAK-kode** | **Mængder pr år** |
| Tomme sække af papir fra foder o.l. | 15 01 01 | 0-25 kg |
| Tomme medicinglas | 15 01 07 | 0-3 kg |

***Kommunen vurderer***

Ikast-Brande Kommune vurderer, at håndtering og opbevaring af kemikalier m.v. vil foregå på en miljømæssig forsvarlig måde, når de til enhver tid gældende generelle regler overholdes.

### 2.7.6. Affald

***Ansøgers oplysninger***

*Beskrivelse af døde dyr*

Døde dyr opbevares i lukkede containere indtil afhentning til DAKA. Døde dyr hentes efter behov – ca. en gang om ugen i sommerperioden og ca. en gang hver anden uge i vinterperioden. Placering fremgår af vedlagte situationsplan. Der vil være ca. 1.500-1.840 døde høns om året.

*Beskrivelse af fast affald.*

Affald bortskaffes så vidt muligt til genbrug.

Brændbart affald, fx plast og tomme fodersække af papir samles i 500 liters container.

Glas og elektronisk udstyr afleveres på genbrugsstation.

***Kommunen vurderer***

Ikast-Brande Kommune vurderer, at bortskaffelse af døde dyr sker på en miljømæssig forsvarlig måde, når de til enhver tid gældende generelle regler overholdes, og at bortskaffelse af øvrigt affald sker miljømæssigt forsvarligt, når Ikast-Brande Kommunes *Regulativ for erhvervsaffald[[19]](#footnote-19)* efterleves.

Ikast-Brande Kommune gør desuden opmærksom på, at det som virksomhed kræver et virksomhedskort for at få adgang til at aflevere erhvervsaffald på kommunens genbrugspladser.

### 2.7.7. Skadedyr

***Ansøgers oplysninger***

Der holdes generelt rent og rydeligt i og omkring ejendommen, og der bliver generelt holdt øje med, om der skulle opstå problemer med skadedyr på ejendommen, for at kunne tage et eventuelt problem i opstarten. Den generelle bekæmpelse af skadedyr vil blive foretaget af ISS Skadedyrssikring.

Bekæmpelsen foregår som led i egenkontrolordningen efter HACCP. Der er ingen fluegener fra driftsbygningerne (høns elsker fluer). Gødningen opbevares i gødningscontainer kortvarigt på bedriften, hvorfra den regelmæssigt afhentes af komposteringsfirmaet KomTek Miljø af 2012 A/S. Der forventes derfor ikke fluegener fra gødningscontaineren

***Kommunen vurderer***

Ikast-Brande Kommune vurderer på baggrund af det oplyste, at der efter projektets gennemførelse ikke vil ske en væsentlig opformering af fluer og skadedyr på husdyrbruget, og at ejendommens skadedyrsbekæmpelse er tilfredsstillende.

Bemærk at retningslinierne fra Statens Skadedyrslaboratorium opdateres en gang årligt.

### 2.7.8. Støv

***Ansøgers oplysninger***

Færdsel omkring bygninger giver anledning til støv, ligesom der kommer støv ud i omgivelserne med ventilations luft. Afstand til naboer er så stor, at der ikke vurderes at være problemer med støv i ansøgt drift.

Der kan opstå støvgener i forbindelse med indblæsning af foder, hvilket dog vurderes at være af meget begrænset omfang.

***Kommunen vurderer***

Ikast-Brande Kommune vurdere, at eventuel støvafgivelse fra produktionsanlægget ikke vil medføre væsentlige gener ved nabobeboelser og uden for bedriftens arealer i øvrigt.

### 2.7.9. Støj

***Ansøgers oplysninger***

Der vil forekomme støj i forbindelse med aflæsning og indblæsning af foder 1-2 gange per uge i ansøgt drift. Det varer ca. 30 minutter per levering. Der kan yderligere forekomme støj fra ventilationen hele året.

Ventilation af staldanlæg kan være kilde til støj, hovedsageligt i sommerperioden hvor ventilationsbehovet er størst.

Øvrige støjkilder er kørsel med landbrugsmaskiner, til- og frakørsel af foder, æg og dyr.

*Støjkildetiltag*

Ventilationen er frekvensstyret og tilkoblet en automatisk styringsenhed, der sikrer mod overventilation af staldene. Det ventilationssystem som forventes at blive installeret forventes ikke at give anledning til støj som overstiger de gældende grænseværdier.

Leverance af foder og dyr og afhentning af æg foregår så vidt mulig tidsrummet 7.00-18.00 på hverdage.

***Kommunen vurderer***

Ikast-Brande Kommune vurderer, at støjafgivelsen fra husdyrbrugets produktionsanlæg generelt vil være lavt. Ikast-Brande Kommune vurderer, at støjen fra produktionsanlægget med tilknyttede aktiviteter generelt ikke vil give anledning til væsentlige støjgener ved de omkringliggende nabobeboelser. Såfremt der indkommer velbegrundede klager over støj fra produktionsanlægget med tilknyttede aktiviteter, vil kommunen indhente dokumentation for, hvorvidt de specifikke krav, som fremgår af vilkår 5.1, overholdes.

### 2.7.10. Lys

***Ansøgers oplysninger***

Der er installeret lysstyring, således at lyset ikke er tændt unødigt. Der er desuden installeret lysdæmpning, således effektforbruget reduceres yderligere.   
Staldene har lamper ved forrummets indgangsparti, samt større lysamarturer ved porte som kun anvendes ved ind- og udsætning af dyr. Staldene er uden vinduer eller lysplader i taget, ventilations åbninger er ligeledes lystætte. Der forventes derfor ikke en væsentlig fjernvirkning af belysningen på ejendommen.

***Kommunen vurderer***

Ikast-Brande Kommune vurderer på baggrund af det oplyste, at anvendelsen af lys i forbindelse med husdyrbrugets produktionsanlæg ikke vil være til væsentlig gene for nabobeboelser og omgivelserne i øvrigt.

### 2.7.11. Transporter til og fra anlægget

***Ansøgers oplysninger***

Transporter forekommer hovedsagligt i forbindelse med levering af foder og andre forbrugsstoffer, afhentning af æg og husdyrgødning, levering og afhentning af dyr. Transporterne foregår af nedenstående oversigt.

Samlet oversigt over det årlige antal transporter samt transporttyper, Kærbyvej 11, Brande

|  |  |  |
| --- | --- | --- |
| Transporter pr. år | Nudrift | Ansøgt drift |
| 1. Levering af foder | 52 | 52 |
| 2. Levende dyr | 6 | 6 |
| 3. Afhentning af æg / lev. Emballage | 100 | 100 |
| 4. Døde dyr | 17 | 17 |
| 5. Husdyrgødning til KomTek Miljø af 2012 A/S | 53 | 53 |
| 6. Dagrenovation | 12 | 12 |
| I alt | **240** | **240** |

Det samlede antal transporter til og fra produktionsanlægget er uændret i forbindelse med projektets gennemførelse.

Grundet den nødvendige indretning af hønsehuset med ægpakkeri i den ene ende af stalden og gødningsopsamling i den anden ende af stalden, samt det at det omkringliggende areal er indhegnet, vil transporter med æg og foder foregå via Kærbyvej og transporter med husdyrgødning og dyr vil forgå via Sønderkærvej.

Ad 1. Foder leveres ca. en gang hver uge. Antal leverancer er ca. det samme, men den leverede mængde vil være større.

Ad 2. Produktionen foregår som en alt ind – alt ud produktion. Det betyder at alle hønniker sættes ind på én gang, dyrene leveres i lastbiler uden anhænger. Tilsvarende sker afhentning af høner på én gang, afhentning foregår i lastbiler med anhænger.

Ad 3. Når der hentes æg, leveres der samtidig ny emballage. Det sker cirka hver tredje dag. Det sker som udgangspunkt i hverdagene, men kan forekomme på helligdage.

Ad 4. Daka afhenter døde dyr fra lukket container efter behov - ca. en gang hver anden uge. De gamle høner afhentes af Chickpulp AmbA ved endt produktionsrunde.

Ad 5. Der vil være en ugentlig afhentning af husdyrgødning til Komtek Miljø af 2012 A/S. Udskiftning af hønsehold vil bevirke cirka 6 transporter hver 13. måned. Det betyder, at der gennemsnitligt vil være cirka 59 årlige transporter til ejendommen via Sønderkærvej. Det årlige antal transporter via Kærbyvej er estimeret til at være 181, hvilket svarer til en transport hver anden dag.

Tung transport til og fra ejendommen kan ske fra tidlig morgen til sen aften alle ugens dage. Der tilstræbes dog at det sker på hverdage i tidsrummet 7.00 til 18.00.

Det samlede antal transporter til og fra produktionsanlægget ændres ikke i forbindelse med projektets gennemførelse.

***Kommunen vurderer***

Ikast-Brande Kommune vurderer på baggrund af det oplyste, at transporterne til og fra husdyrbrugets produktionsanlæg ikke vil være til væsentlig gene for nabobeboelser og omgivelserne i øvrigt, når de til enhver tid gældende generelle regler og de supplerende vilkår for miljøgodkendelsen overholdes.

# 3. Anvendelse af bedste tilgængelige teknik – BAT - i forhold til anlægget

**Faktaboks**

Et husdyrbrug bør til stadighed søge at begrænse forureningen ved at indføre og gøre brug af den bedste tilgængelige teknik – kaldet BAT – til at nedbringe eventuelle miljøpåvirkninger og gener fra stalde, husdyrgødningsopbevaringsanlæg m.m. Teknologier til begrænsning af ammoniakemission og lugtpåvirkning m.v. samt til bedre udnyttelse af næringsstofferne i husdyrgødningen er i stadig udvikling.

For de virksomhedstyper, der er omfattet af den europæiske godkendelsesordning om industrielle emissioner (integreret forebyggelse og bekæmpelse af forurening) i IE-direktivet, udsender EU-kommissionen såkaldte BREF-dokumenter[[20]](#footnote-20) (”BAT reference documents”), som fastlægger, hvad der må betragtes som den bedste tilgængelige teknik inden for de industrielle brancher, som IE-direktivet omfatter. I IE-direktivet er BAT defineret som: Det mest effektive og avancerede trin i udviklingen af aktiviteter og driftsmetoder, som er udtryk for en given tekniks praktiske egnethed som grundlag for emissionsgrænseværdier og andre godkendelsesvilkår med henblik på at forhindre eller, hvor dette ikke er muligt, begrænse emissionerne og indvirkningen på miljøet som helhed.

Oplysningskravet vedrørende BAT i forbindelse med ansøgninger om miljøgodkendelse af husdyrbrug er som udgangspunkt en redegørelse og dokumentation for, i hvilket omfang det valgte projekt bygger på anvendelse af den mindst forurenende og ressourceforbrugende teknik vedrørende blandt andet råvarer, energi, vand og andre hjælpestoffer, produktionsanlæg, processer og affaldsfrembringelse. Redegørelsen skal indeholde et resumé af de væsentligste af de eventuelle alternativer, som ansøger har undersøgt samt oplysninger om anvendelse af bedste tilgængelige teknik til reduktion af ammoniak-emission og udvaskning af nitrat, samt oplysninger om hvordan et eventuelt fosforoverskud og udledning af fosfor nedbringes. En BAT-redegørelse vil som hovedregel typisk indeholde punkterne: management (godt landmandskab), og anvendelse af BAT inden for områderne foder, staldindretning, vand- og energiforbrug, opbevaring og behandling af husdyrgødning og udbringning. Redegørelsen skal for svine- og fjerkræbrug omhandle de teknologier, der er beskrevet i EU-kommissionens BREF-dokument om intensivt hold af svin og fjerkræ.

Miljøstyrelsen har udarbejdet Teknologiblade[[21]](#footnote-21), hvori dokumenteret teknik er beskrevet, og hvori der er redegjort for, hvor store reduktioner der kan forventes opnået ved brug af den pågældende teknik, samt hvor store mer-udgifterne eventuelt vil være.

Miljøstyrelsen har derudover for hovedparten af de gængse husdyrproduktionsgrene formuleret vejledende BAT-standardvilkår, der beskriver en emissionsgrænseværdi for eksempelvis ammoniak eller fosfor som udtryk for en given husdyrproduktions opnåelige BAT-niveau. Bat-niveauet kan opnås ved brug af de dokumenterede teknikker, som er beskrevet i de nævnte Teknologiblade.

**Ansøger skal redegøre for BAT – jf. faktaboksen.**

I redegørelsen bør Miljøstyrelsens relevante Teknologiblade og vejledende emissionsgrænseværdier samt eventuelt EU-kommisionens BREF-dokumenter (udarbejdet for fjerkræ og svin) inddrages(samt eventuelt BAT-kandidaterne).

## 3.1. BAT i forhold til management

***Ansøgers BAT-redegørelse***

Godt landmandskab er en vigtig del af BAT. Selv om det er svært direkte at kvantificere miljøfordele, er det tydeligt, at ansvarsbevidst driftsledelse bidrager til en forbedret miljøpræstation for en bedrift med intensiv produktion. I henhold til BREF-dokumentet er det BAT, at identificere og implementere uddannelses- og træningsprogrammer for bedriftspersonale, at føre journal over vand- og energiforbrug, mængde af husdyrfoder, opstået spild og spredning af uorganisk gødning og husdyrgødning på markerne, at have en nødfremgangsmåde til at håndtere ikke planlagte emissioner og hændelser, at iværksætte et reparations- og vedligeholdelsesprogram for at sikre, at bygninger og udstyr er i driftsklar stand, samt at faciliteterne holdes rene, at planlægge aktiviteter på anlægget korrekt, såsom levering af materialer og fjernelse af produkter og spild, samt at planlægge gødskning af markerne korrekt.

Husdyrbruget Kærbyvej 11, 7330 Brande opfylder BAT-kravet i forhold til management ved at:

* *Uddannelse:* Personalet bliver oplært i pasning af fjerkræ. Ejer eller uddannet personale vil stå for det daglige tilsyn.
* *Stald:* Datalogning af foderforbrug, vandforbrug, dødelighed, ægproduktion og ventilation. Der benyttes en staldtavle og logbog til daglig kontrol med: foderforbrug, vandforbrug, kølerumstemperatur, dødelighed og ægproduktion. Der noteres også uregelmæssigheder i forhold til driften; eksempelvis strømsvigt, kølerumssvigt m.m. Dato for rengøring ved holdskifte bliver også noteret. Anlæggets drift kontrolleres ugentlig, når produktionsdata bliver opgjort. Bedriften anvender et HACCP egenkontrolprogram specielt tilrettet konsumægsproduktion.
* Bygningerne bliver tjekket udvendigt og indvendigt, sammen med anlægget og inventaret i forbindelse med holdskifte.
* Der sker løbende vedligeholdelse af produktionsudstyr efter behov.
* *Mark:* Markplan, gødningsplan, sprøjteplan. Der bliver årligt udarbejdet gødnings- og sædskifteplaner/regnskaber.

## 3.2. BAT i forhold til foder

***Ansøgers BAT-redegørelse***

I henhold til BREF-dokumentet er det BAT, at sikre effektiv fodring gennem sammensætning af foderet, og løbende kontrol, så det stemmer overens med dyrenes behov.

Husdyrbruget Kærbyvej 11, 7330 Brande opfylder BAT-kravet i forhold til foder ved at:

* BREF: der anvendes fasefodring tilpasset hønnikernes og hønernes udvikling. Der er anvendt reduceret fodring på 44,5 kg foder /årshøne i forhold til normtal på 45,3 kg foder pr. årshøne. Dette er for at kunne overholde BAT på fosfor.

## 3.3. BAT i forhold til staldindretning

***Ansøgers BAT-redegørelse***

Med hensyn til BAT og staldsystemer er der flere forskellige definitioner på, hvad BAT er. Dels er der EU-kommissionens referencedokument for bedste tilgængelige teknikker, der vedrører intensiv fjerkræ- og svineproduktion (BREF), og dels er der Miljøstyrelsens vejledende emissionsgrænseværdier og Teknologiblade.

Der er metodefrihed i forhold til valg af staldtype og miljøteknikker.

Husdyrbruget på Kærbyvej 11, 7330 Brande opfylder BAT-kravet i forhold til staldindretning ved at:

* Etageanlæg med gødningsbånd er beskrevet i Miljøstyrelsen BAT-blade og er bedste tilgængelige staldsystem. Dette betyder udmugning 3 gange ugentligt og giver en effekt på ammoniak på 36 %. En skrabning af 50 % af gulvarealet 3 gange ugentlig giver en effekt på ammoniak på 19 %. Derved opnås i alt 55 % effekt på ammoniak.

Vejledende emissionsgrænser:

BAT-kravet er 9,92 kg NH3/100 årshøns.

For ejendommen er dette 9,92 \* 33.228/100 = 3.296,22 kg NH3

Der er opnået, da emissionen er beregnet til 2.752,20 kg NH3.

Fosfor

Der er ikke fastsat BAT-krav til fosforindholdet i hønsefoder til økologiske hønse[[22]](#footnote-22). Der er BAT-krav til konventionel produktion.

BAT frilandsproduktion er 200 g P/ årshøne

Normtallet 2016 er 215 g P/ årshøne

Således udgør BAT kravet : 93 % af normtallet.

I forhold til økologisk norm tal på 271 g P/årshøne, svare et tilsvarende forhold til 252 g P/årshøne.

Dette er valgt som BAT niveau for mængden af P i fodret.

BAT for fosfor i fodertildelingen bliver således:

For den ansøgte produktion bliver mængden af fosfor tildelt via foder:

BAT-kravet er således overholdt med udgangspunkt i det fastlagte BAT niveau.

BAT på fosfor anses derfor at være overholdt.

Råprotein i foderet

BAT-kravet for råprotein i foderet til skrabeægs- og frilandsægproduktion er:

For økologisk ægproduktion findes der ingen BAT-teknologiblade. I stedet overføres forskellen mellem

normtildeling af råprotein anno 2016 for skrabeægsproduktion og økologisk ægproduktion som BAT-niveau. For økologisk ægproduktion er normtildelingen 6,6 % større end for konventionel

skrabeægsproduktion. BAT-niveauet for økologisk ægproduktion bliver derved:

I ansøgt drift er mængden af råprotein pr. årshøne reduceret i forhold til normen og giver anledning til følgende beregning:

BAT for råprotein er overholdt.

Fravalg:

* *Luftvaskere:*Der findes BAT-byggeblade angående luftvaskere. Disse er afprøvede og testede i svinestalde. Der er afprøvet en prototype af en luftvasker i en fjerkræproduktion. Luftvaskeren blev afprøvet i en slagtekyllingestald over en periode med et hold slagtekyllinger (35 dage).  
  Denne luftrenser er ikke sat i produktion, da afprøvningen viste en række problemstillinger, der skal løses inden den bliver sat i produktion. I fjerkræproduktioner er støvet meget fedtet, og det sætter sig i renseren som derved får reduceret effekten.   
  Den ansøgte produktion har en holdrotationsperiode på 70 uger. Dette gør, at driftsstabiliteten ikke kan forventes at være tilfredsstillende.   
  På den baggrund er luftvaskeren fravalgt i denne ansøgning, da det ikke kan anbefales at opsætte en prototype luftvasker med udokumenteret driftsstabilitet og driftsøkonomi.
* *Biologisk rensning:*Der er ingen BAT-blade med biologisk luftrensning. Det er endvidere ikke muligt at benytte biologisk luftrensning i stald med holddrift, hvor staldene står tomme i perioder.

## 3.4. BAT i forhold til vand- og energiforbrug

***Ansøgers BAT-redegørelse***

Vandforbrug

I henhold til BREF-dokumentet, er det, til aktiviteter, hvor der bruges vand, BAT at reducere vandforbruget ved at udføre alt det følgende: rengøring af stald og udstyr med højtryksrenser efter hver produktionscyklus eller hver batch (det er vigtigt at finde en balance mellem rengøring og brug af så lidt vand som muligt), udførelse af regelmæssig kalibrering af drikkevandsanlægget for at undgå spild, registrering af vandbrug gennem måling af forbrug og detektering og reparation af lækager.

Husdyrbruget Kærbyvej 11, 7330 Brande opfylder BAT-kravet i forhold til vandforbrug ved at:

* *Vand:* Der rengøres ikke konsekvent med vand, da staldanlæg kan tør-rengøres med trykluft. Gødningsbånd og tværkanal vil eventuelt blive vasket med koldt vand. Det øvrige inventar bliver tør-rengjort. Rengøringen vil blive afsluttet med en desinfektion – med et godkendt middel.
* Hvis der vaskes, anvendes iblødsætning. Hvis der vaskes med vand, anvendes højtryksrenser.
* Der er drikkenipler placeret højt i buret for at lette hønernes vandoptagelse. Der monteres spildrender under niplerne. Der er daglig kontrol af vandforbrug for at opdage eventuel lækage.
* Vandforbruget registreres kvartalsvist.

Energiforbrug

BAT i forhold til energi afhænger af dyretype; men for alle typer gælder det, at det er BAT at reducere elforbruget. Det kan f.eks. ske ved at anvende lavenergibelysning, optimere udformningen af ventilationssystemet i hver stald for at tilvejebringe god temperaturkontrol samt opnå minimumsventilation og undgå modstand i ventilationssystemerne gennem hyppigt eftersyn og rengøring af luftkanaler og faner.

Husdyrbruget Kærbyvej 11, 7330 Brande opfylder BAT-kravet i forhold til energiforbrug ved at:

* *Energiforbruget generelt:* El-forbruget registreres månedligt. Dette giver fokus på forbruget og mulighed for at identificere muligheder for at reducere dette. Der er monteret separat el-måler i staldanlægget.
* *Energi ifbm. ventilation:* Frekvensstyret ventilation gør at ventilationen og dermed strømforbruget holdes på et minimum. Ved nye stalde er det BAT, at reducere energiforbruget ved at anvende naturlig ventilation, hvor dette er muligt. For mekanisk ventilerede stalde er det BAT, at reducere energiforbruget ved at optimere udformningen af ventilationssystemet i hver stald for at tilvejebringe god temperaturkontrol samt opnå minimumsventilation om vinteren. Øget modstand i ventilationssystemer undgås gennem hyppigt eftersyn og rengøring af luftkanaler og fans ved holdskifte.
* *Energi ifbm. lys:* Brug af lavenergibelysning med mulighed for lysdæmpning.
* *Energi til opvarmning:* Der anvendes ikke energi til opvarmning af staldene.

Fravalg:

* *Varmegenindvinding:*Der er ikke et varmebehov i produktionen, hvor varmen fra genindvinding kan afsættes. Alle dyr vil typisk have samme alder i staldanlægget. Dermed er alle staldene tomme på samme tid.

## 3.5. BAT i forhold til opbevaring og behandling af husdyrgødning

***Ansøgers BAT-redegørelse***

I forhold til lagring af gylle i en beton- eller stålbeholder, er det i henhold til BREF-dokumentet BAT, at bruge en stabil beholder, der kan modstå mekaniske, termiske samt kemiske påvirkninger, at beholderens bund og vægge er tætte og beskyttede mod tæring, at lageret tømmes regelmæssigt af hensyn til eftersyn og vedligeholdelse, fortrinsvis hvert år, at der bruges dobbelte ventiler til alle ventiludgange fra lageret og at gyllen kun røres lige før tømning af beholderen ved f.eks. tilførsel på marken. Der ud over er det BAT, at dække gyllebeholderne ved fast låg, tag eller en teltstruktur, eller ved hjælp af flydelag.

Husdyrbruget Kærbyvej 11, 7330 Brande opfylder BAT-kravet i forhold til opbevaring og behandling af husdyrgødning ved at:

* Både fast gødning og dybstrøelse opbevares i lukket gødningscontainer med løbende afsætning til komposteringsfirma.

Fravalg:

* *Gødningstørring*: er fravalgt, da produktion ikke foregår på gulv med gødningskumme, men i etageanlæg med gødningsbånd.

***Kommunens samlede BAT-vurdering i forhold til anlægget***

Ikast-Brande Kommune skal i henhold til *Husdyrgodkendelsesbekendtgørelsen* ved fastlæggelsen af den bedste tilgængelige teknik i forbindelse med miljøgodkendelser af husdyrbrug anvende Miljøstyrelsens BAT-standardvilkår og tage særligt hensyn til følgende kriterier:

1. Anvendelse af teknologi, der resulterer i mindst muligt affald
2. Anvendelse af mindre farlige stoffer
3. Fremme af teknikker til nyttiggørelse og genanvendelse af stoffer, der produceres og forbruges i processen, og affald, hvor det er hensigtsmæssigt
4. Sammenlignelige processer, indretninger eller driftsmetoder, som er gennemprøvet med et tilfredsstillende resultat i industriel målestok
5. Teknologiske fremskridt og udviklingen i den videnskabelige viden
6. De pågældende emissioners art, virkninger og omfang
7. Datoerne for nye eller bestående anlægs ibrugtagning
8. Den tid, der er nødvendig for indførelse af den bedste tilgængelige teknik
9. Forbruget og arten af råstoffer, herunder vand, der forbruges i processen, og energieffektiviteten
10. Behovet for at forhindre eller begrænse emissionernes samlede påvirkning af miljøet til et minimum
11. Behovet for at forhindre uheld og begrænse følgerne heraf for miljøet
12. Informationer, som offentliggøres af offentlige internationale organisationer, herunder BAT-referencedokumenter, i det omfang disse er relevante for den pågældende type af husdyrbrug.

Ikast-Brande Kommune fastsætter i forbindelse med miljøgodkendelser emissionsgrænseværdier før eller i det punkt, hvor emissionerne udledes fra husdyrbruget, og inden eventuel fortynding. Ikast-Brande Kommune kan supplere eller erstatte emissionsgrænseværdierne med tilsvarende parametre eller tekniske foranstaltninger med tilsvarende funktion og miljøbeskyttelse. Ikast-Brande Kommune fastsætter emissionsgrænseværdierne, de tilsvarende parametre og tekniske foranstaltninger på grundlag af den bedste tilgængelige teknik uden, at der foreskrives anvendelse af en bestemt teknik eller teknologi.

Ikast-Brande Kommune vurderer, at husdyrbruget ved anvender den bedste tilgængelige teknik, som denne er udtrykt ved den maksimale ammoniakudledning i kraft af Miljøstyrelsens vejledende emissionsgrænseværdier, Natur- og Miljøklagenævnets praksis og gældende *Husdyrgodkendelsesbekendtgørelse*. Emissionsgrænseværdien for den fastlagte produktion på husdyrbruget kan udregnes til 2.752 kg NH3-N pr. år.

Med hensyn til forbrug af vand, elektricitet, brændstof, foder, hjælpestoffer og lignende bør dette løbende følges, og forbruget af disse bør af flere årsager til stadighed søges minimeret. Det vil være i ejers interesse at minimere driftsomkostningerne med hensyn til disse forbrug, hvorfor Ikast-Brande Kommune generelt antager, at de pågældende forbrug løbende følges, samt at der ikke vil blive forbrugt mere end nødvendigt af det nævnte. Ikast-Brande Kommune finder i det konkrete tilfælde ikke anledning til at stille særskilte vilkår om de nævnte forbrugstyper i forbindelse med den aktuelle miljøgodkendelse.

Ikast-Brande Kommune vurderer, at anvendelsen af farlige stoffer generelt er minimal på husdyrbrug, og finder, at generel lovgivning løbende justeres med henblik på at få farlige stoffer erstattet med mindre farlige. Ikast-Brande Kommune finder endvidere, at affaldsfrembringelse generelt søges mindsket – af såvel regulativmæssige, praktiske som økonomiske årsager. Nyttiggørelse og genanvendelse af stoffer og affald tilskyndes derudover generelt – af tilsvarende årsager.

Ikast-Brande Kommune vurderer afslutningsvist, at driften af husdyrbruget ikke indebærer væsentlige risici for miljøuheld og finder ikke anledning til at stille særskilte vilkår om bestemte modforanstaltninger i forbindelse med den aktuelle miljøgodkendelse.

# 4. Vurdering af miljøpåvirkning fra udbringningsarealer

**Faktaboks**

I henhold til *Husdyrgodkendelsesbekendtgørelsen* skal anvendelsen af de pågældende udbringningsarealer som udgangspunkt vurderes ud fra de generelle beskyttelsesniveauer, som fremgår af bekendtgørelsens bilag 3. Overholdelsen af de generelle beskyttelsesniveauer vurderes blandt andet ud fra en række arealudpegninger, der indgår som grundlag for beregningsmodellerne i IT-ansøgningssystemet på [www.husdyrgodkendelse.dk](http://www.husdyrgodkendelse.dk) .

## 4.1. Udbringningsarealernes beliggenhed

***Ansøgers oplysninger***

Til husdyrbruget hører et jordtilliggende på i alt ca. 20 ha fordelt på 1 ejendom, hvoraf de ca. 18 ha er dyrkbare og kan anvendes til udbringning af husdyrgødning. I den konkrete ansøgning anvendes en del af arealet som hønsegård. Det øvrige areal er tilplantet, der sker derfor ikke nogen reel udbringning af husdyrgødning, udover det hønsene afsætter.

***Kommunen konstaterer***

Beliggenheden af de ejede arealer fremgår af kortbilag B.

**Faktaboks**

Såfremt der sker **ændringer med hensyn til udbringningsarealernes omfang og placering** i forhold til det, der indgår i miljøgodkendelsen – jævnfør bilag og kortbilag - skal dette anmeldes til Ikast-Brande Kommune efter bestemmelserne i §§ 25-26 i *Husdyrgodkendelsesbekendtgørelsen*. Kommunen skal vurdere, om udbringning af husdyrgødning på de anmeldte arealer kan påvirke miljøet væsentligt – jævnfør § 16 i *Husdyrgodkendelsesloven.*

Nye arealer kan erstatte arealer i den allerede meddelte miljøgodkendelse, hvis de nye arealer har mindst samme omfang, og ikke er mere sårbare. Der skal i den forbindelse skelnes mellem bedriftens arealer (ejede og forpagtede arealer) og arealer, hvor der indgås aftale om overførsel af husdyrgødning, idet nye arealer kun kan erstatte arealer inden for tilsvarende kategori. Kommunens vurdering af sårbarheden af de anmeldte arealer foretages som udgangspunkt ud fra de generelle beskyttelsesniveauer i den, på anmeldelsestidspunktet, gældende *Husdyrgodkendelsesbekendtgørelse*.

Anmeldelse af udskiftning af udbringningsarealer skal senest fremsendes til kommunen før planårets begyndelse den 1. august via IT-ansøgningssystemet på [www.husdyrgodkendelse.dk](http://www.husdyrgodkendelse.dk) eller tilsvarende system. Kommunen skal inden 1. oktober tilkendegive, om de anmeldte arealer kan betragtes som mere sårbare end de udbringningsarealer, der ønskes udskiftet. Hvis arealerne bedømmes mere sårbare, kan anmeldelsen trækkes tilbage, og der kan anmeldes nye arealer senest den 15. oktober. Hvis kommunen har indsigelser mod de anmeldte arealer, skal dette meddeles anmelder senest den 31. december.

Udskiftning til arealer, som er mere sårbare end allerede godkendte arealer, kan kun ske, hvis arealerne er omfattet af en tilladelse efter § 10 eller en godkendelse efter § 11, § 12 eller § 16 i *Husdyrgodkendelsesloven*, og hvis udbringningen af husdyrgødning kan ske inden for rammerne af den pågældende tilladelse eller godkendelse*.*

## 4.2. Harmonikrav, tildeling af husdyrgødning og udbringningsmetode

Af de generelle miljøregler i *Husdyrgødningsbekendtgørelse* fremgår det, hvor stort et areal et givet husdyrbrug som minimum skal have til rådighed til udbringning af husdyrgødning for, at der som udgangspunkt vil være harmoni mellem gødningsproduktionens størrelse og størrelsen af det areal, husdyrgødningen udbringes på. Harmonikravet afhænger af det pågældende husdyrbrugs type og driftsform og er for det aktuelle husdyrbrug – med de nuværende regler – på 1,4 DE pr. ha.

I indeværende sag afsættes alt husdyrgødning til en kompostering firma og der udbringes derfor ikke husdyrgødning på arealerne, andet end det der afsættes af de udegående høns.

I ansøgningen er angivet et udbringningsareal på i alt 17,48 ha. Det fremgår af nedenstående tabel 11, at harmonikravet opfyldes, idet dyretætheden gennemsnitligt vil være på 1,4 DE pr. ha efter projektets gennemførelse.

**Tabel 11.** Udbringningsareal, dyretæthed samt tilført kvælstof (N)- og fosformængde (P) med husdyrgødningen, ansøgt drift

|  |  |  |  |  |
| --- | --- | --- | --- | --- |
| **Harmoniareal** | **Areal, ha** | **Dyretæthed, ansøgt drift i gennemsnit,**  **DE/ha** | **Kvælstofindhold tilført med husdyrgødning, kg N/DE** | **Fosforindhold tilført med husdyrgødning, kg P/DE** |
| Ejede og forpagtede arealer | 14,21 | 1,38 | ca. 104,8 | ca. 30,4 |

På de ejede arealer afsættes husdyrgødningen fra udegående høns. Den husdyrgødning der afsættes af hønsene vil gennemsnitligt maksimalt have et kvælstof- og fosforindhold pr DE som angivet i tabel 11. Omregnet til næringsstoffer pr. arealenhed vil ovenstående mængde svare til et gennemsnitligt kvælstof- og fosforindhold på maksimalt 144 kg N pr. ha og 41,7 kg P pr. ha.

## 4.3. Forbrug af handelsgødning, kemikalier m.m.

***Ansøgers oplysninger***

Ejendommen drives økologisk.

***Kommunen vurderer***

Da der ikke benyttes handelsgødning, sprøjtemidler m.m. på ejendommen vil der ikke være en påvirkning her af på omgivelserne.

## 4.4. Lugt-, støv- og støjgener fra udbringningsarealer

***Ansøgers oplysninger***

Det vurderes, at der ikke vil være lugt, støv og støjgener fra arealerne hvor hønsene går, da de både er omgivet af et læhegn og der er plantet pil på arealet.

***Kommunen vurderer***

Ikast-Brande Kommune vurderer, at lugt-, støv- og støjafgivelsen fra husdyrbrugets udbringningsarealer generelt ikke vil være til væsentlig gene for omgivelserne, når de til enhver tid gældende generelle miljøregler overholdes.

## 4.5. Grundvand

Ingen af udbringningsarealerne ligger helt eller delvist inden for områder, der er udpeget som nitratfølsomme i det kortgrundlag, som skal lægges til grund for udvaskningsberegningerne i IT-ansøgningssystemet på [www.husdyrgodkendelse.dk](http://www.husdyrgodkendelse.dk) .

**Faktaboks**

I henhold til de generelle beskyttelsesniveauer i bilag 3 i *Husdyrgodkendelsensbekendtgørelsen* kan der i forbindelse med udvidelse af husdyrproduktion ikke tillades nogen merbelastning inden for nitratfølsomme indvindingsområder, såfremt udvaskningen fra rodzonen overstiger 50 mg nitrat pr. liter ved den ansøgte drift. En miljøgodkendelse skal endvidere leve op til udarbejdede indsatsplaner med hensyn til drikkevandsbeskyttelse. Der kan dog i en miljøgodkendelse af et husdyrbrug ikke stilles krav om, at udvaskningen skal være lavere end det, der svarer til udvaskningen fra et planteavlsbrug med en tilsvarende beliggenhed og et nærmere defineret standard planteavlssædskifte.

***Kommunen vurderer***

Da ingen af udbringningsarealerne ligger i nitratfølsomt område, vurderer Ikast-Brande Kommune, at husdyrbruget– ved overholdelse af de til enhver tid generelle miljøregler og de øvrige opstillede vilkår for miljøgodkendelsen/tillægget – drives således, at grundvandet ikke påvirkes væsentligt.

## 4.6. Overfladevand

**Faktaboks**

Plantevæksten i fjorde, indre farvande og søer er i vid udstrækning bestemt af tilførslerne af kvælstof og fosfor fra oplandene til de pågældende fjorde m.v. For store tilførsler medfører typisk en forringet miljøtilstand i disse vandområder. I fjorde og indre farvande kan både kvælstof og fosfor – i varierende grad – virke begrænsende for plantevæksten, mens plantevæksten i søer typisk er begrænset af fosfortilførslen. I vandløb har diffus næringsstoftilførsel typisk mindre betydning for miljøtilstanden, da andre faktorer har større betydning herfor. Erosion og overfladisk afstrømning, som direkte fører organisk materiale – herunder husdyrgødning – til vandløb, vil kunne forringe miljøtilstanden i de pågældende vandløb, og de næringsstoffer, som et vandløb derved fører med sig, vil kunne forringe miljøtilstanden i nedstrømsliggende søer, fjorde og indre farvande.

Udvaskning af kvælstof til fjorde og have sker hovedsageligt via vandløbene. Arealer inden for Ikast-Brande Kommune afvander til en af fire fjorde: Ringkøbing Fjord via Skjern Å, Nissum Fjord via Storå, Skive Fjord i Limfjorden via Karup Å og Randers Fjord via Mattrup Å/Gudenå.

Husdyrbrugets arealer ligger alle i oplandet til Ringkøbing Fjord. Størstedelen Ringkøbing Fjord er udpeget som Natura 2000-område – se nedenstående faktaboks. De generelle beskyttelsesniveauer i bilag 3 i *Husdyrgodkendelsesbekendtgørelsen* med hensyn til næringsstofpåvirkning af overfladevand fokuserer på de oplande, der afvander til de mest sårbare Natura 2000-vandområder. Disse Natura 2000-vandområder udgøres primært af fjorde og indre farvande. Overholdelsen af de generelle beskyttelsesniveauer vurderes blandt andet ud fra de arealudpegninger, der lægges til grund for beregningsmodellerne i IT-ansøgningssystemet på [www.husdyrgodkendelse.dk](http://www.husdyrgodkendelse.dk) .

**Faktaboks**

Ringkøbing Fjords opland er på ca. 3.477 km², og dækker ca. 2/3 af Ikast-Brande Kommunes samlede areal.

Størstedelen af Ringkøbing Fjord er udpeget som Natura 2000-område (*Natura 2000-område nr. 69 – Ringkøbing Fjord og Nymindestrømmen* / *EF-habitatområde H62 / EF-fuglebeskyttelsesområde F43*). Fjorden er derfor under international beskyttelse på grund af dens bevaringsværdige naturværdier i form af specielle plante- og dyrearter (området er f.eks. levested for flere kystfugle og adgangsvej for laks på vandring til og fra Skjern Å) og naturtypen kystlagune, der er vurderet som en særlig truet naturtype.

Udpegningsgrundlaget for Ringkøbing Fjord omfatter blandt andet følgende relevante naturtyper og arter: Kystlaguner og standsøer, strandenge, flodmundinger, stabile kystklitter med urteagtig vegetation (grå klit og grønsværklit), rigkær, hav- og flodlampret, maj- og stavsild og odder.

Arealanvendelsen i oplandet er domineret af landbrug – andelen af landbrugsjord udgør 67 %, hvilket svarer til landsgennemsnittet. Naturarealer som eng, mose, overdrev, søer og vådområder udgør mere end landsgennemsnittet med 11 % i oplandet mod 9 % på landsplan. Derudover udgør befæstede arealer 4 % og skov 13 % af oplandet. De mest betydende forurenende stoffer i Ringkøbing Fjords opland er næringsstoffer (kvælstof og fosfor), hvor den største påvirkning med kvælstof sker fra landbruget. En risikoanalyse har vist, at fjorden er i risiko for ikke at opfylde miljømålet i 2015. Hovedårsagen er en for stor tilførsel af næringsstoffer (kvælstof og fosfor) fra land. Analysen viser således, at kun med en lavere næringsstoftilførsel kan miljømålene nås i områdets kystvande (Kilde: **Miljøministeriet, Naturstyrelsen (2011, rev. 2014)**: *Vandplan 2010-2015. Ringkøbing Fjord. Hovedvandopland 1.8. Vanddistrikt: Jylland og Fyn*).

### 4.6.1. Kvælstofudvaskning

**Faktaboks**

Ud fra forskellige arealers forskellige evne til at reducere nitrat på det udvaskede kvælstofs vej fra marker til sårbare Natura 2000-vandområder har Staten fået foretaget en udpegning af områder, hvor der ikke vurderes at ske mere end en 75 %-reduktion. Disse områder er – afhængigt af reduktionsevne – kategoriseret i de såkaldte nitratklasser 1, 2 og 3. For udbringningsarealer beliggende i områder med nitratklasse 1-3 skal der i henhold til *Husdyrgodkendelsesbekendtgørelsen* være et lavere husdyrtryk, end de generelle harmoniregler giver mulighed for – eller anvendes bestemte virkemidler, som mindsker kvælstoftabet.

I henhold til *Habitatbekendtgørelsen*[[23]](#footnote-23) skal der foretages en vurdering af, om ejendommen i sig selv kan påvirke Natura 2000-vandområder væsentligt, og om ejendommen i sammenhæng med andre projekter, kan påvirke Natura 2000-vandområder væsentligt.

Påvirkning af Ringkøbing Fjord med kvælstof fra bedriften i sig selv

Ejendommen har ingen udbringningsarealer, alt husdyrgødning afsættes til biogas. Der derfor kun den gødning som hønsene afsætter på udearealerne.

Udearealerne ligger alle udenfor de udpegede områder med nitratklasserne 1, 2 og 3, hvorfor overholdelse af de generelle harmoniregler vil være tilstrækkelig til, at det generelle beskyttelsesniveau med hensyn til kvælstoftab til overfladevand vil være opfyldt. Ejendommen overholder det generelle harmonikrav jævnfør afsnit 4.2 Harmonikrav, tildeling af husdyrgødning og udbringningsmetode.

I henhold til *Habitatbekendtgørelsen*[[24]](#footnote-24) skal der foretages en vurdering af, om husdyrbruget i sig selv kan påvirke Natura 2000-vandområder væsentligt, og om husdyrbruget i sammenhæng med andre planer og projekter, kan påvirke Natura 2000-vandområder væsentligt.

Påvirkning af Ringkøbing Fjord med kvælstof fra bedriften i sig selv

Husdyrbrugets udbringningsarealer ligger alle uden for de udpegede områder med nitratklasserne 1, 2 og 3, hvorfor overholdelse af de generelle harmoniregler vil være tilstrækkelig til, at det generelle beskyttelsesniveau med hensyn til kvælstoftab til overfladevand vil være opfyldt.

Bedriften overholder det generelle harmonikrav jævnfør afsnit 4.2. Harmonikrav, tildeling af husdyrgødning og udbringningsmetode.

Alle husdyrbrugets arealer vil være tilplantede og der vil ikke ske nogen

Ifølge ansøgningen med de foretagne beregninger i IT-ansøgningssystemet på [www.husdyrgodkendelse.dk](http://www.husdyrgodkendelse.dk) vil kvælstofudvaskningen (DEreel) fra husdyrbrugets udbringningsarealer ligge på ca. 65,9 kg N pr. ha pr. år.

I Miljøstyrelsens (elektroniske) vejledning om miljøgodkendelse af husdyrbrug - <http://www2.mst.dk/wiki/Husdyrvejledning.Default.aspx> - er der angivet afskæringskriterier for det "kritiske niveau". Det ”kritiske niveau” er niveauet for, hvornår der kan være tale om en skadevirkning. Der er ifølge vejledningen tale om skadevirkning, når udvaskningen fra en husdyrproduktion udgør en andel på fem procent eller mere af den samlede nitrat-udvaskning til det aktuelle vandområde. I oplandet til et vandområde, hvor afvandingen sker til et lukket bassin og/eller til et meget lidt eutrofieret (et ikke-næringsrigt) vandområde, vil der ifølge vejledningen dog allerede indtræffe en skadevirkning ved en andel på en procent af den samlede nitrat-udvaskning til det pågældende vandområde.

Afskæringskriteriet på en procent er fastsat for at imødegå, at husdyrbrug koncentreres i de mest følsomme dele af et opland, hvor der afvandes til et lukket bassin og/eller et meget lidt eutrofieret vandområde.

De ansøgte udbringningsarealer i nærværende sag afvander et samlet areal på ca. 14 ha. Bedriftens udbringningsarealer udgør således ca. 0,04 promille af oplandet til Ringkøbing Fjord (3.477 km²) eller ca. 0,06 promille af det dyrkede areal i oplandet (ca. 2.330 km2). Det forholdsmæssige bidrag fra udvaskede næringsstoffer stammende fra udbringning af husdyrgødning på husdyrbrugets arealer vil dog – alt andet lige – være væsentligt mindre. Det skyldes, at anvendelse af husdyrgødning kun udgør en del af kilderne til udvaskning fra oplandet, samt at der er andre kilder end udvaskning fra oplandet, der bidrager til næringsstofpåvirkning af Ringkøbing Fjord.

Selv om udvaskningen fra forskellige marker og forskellige dele af oplandene reelt er forskellig og afhænger af mangeartede forhold, finder Ikast-Brande Kommune alligevel, at det på baggrund af ovennævnte arealforhold må betragtes som usandsynligt, at udvaskningen fra anvendelsen af husdyrgødning på bedriftens arealer vil udgøre en andel på mere end 1 procent af den samlede udvaskning fra oplandet. I henhold til de ovenfor beskrevne afskæringskriterier

vil det ansøgte herefter ikke i sig selv have en skadevirkning på det aktuelle Natura 2000-område.

Samlet set vurderer Ikast-Brande Kommune, at udvaskningen af næringsstoffer fra husdyrbrugets udbringningsarealer vil være af så begrænset omfang, at bidraget herfra ikke i sig selv kan påvirke Natura 2000-vandområdet Ringkøbing Fjord væsentligt, hvorfor der ikke stilles vilkår til det ansøgte vedrørende nitratudvaskning, der skærper de generelle krav.

Påvirkning af Ringkøbing Fjord med kvælstof fra bedriften i sammenhæng med andre planer og projekter (kumulation)

En vigtig forudsætning for beskyttelsesniveauet for nitratudvaskningen til overfladevande, som er fastlagt i *Husdyrgodkendelsesbekendtgørelsen,* er, at den samlede husdyrproduktion i Danmark ikke forventes at stige, men vil blive samlet på større, men færre husdyrbrug.

Selv om den samlede husdyrproduktion ikke stiger, foregår strukturudviklingen mod færre, men større husdyrbrug ikke nødvendigvis ensartet i hele landet. I nogle oplande kan der således godt være en udvikling, hvor der etableres og udvides husdyrbrug, som overstiger kapaciteten af de brug, der nedlægges. Det vil i givet fald betyde, at antallet af dyreenheder i oplandet stiger og dermed også, at nitratudvaskningen som følge af husdyrproduktionen – alt andet lige – stiger i det aktuelle opland. Tilsvarende vil der i andre oplande være faldende nitratudvaskning som følge af en faldende husdyrproduktion.

**Husdyrholdet i oplandet til Ringkøbing Fjord**

Husdyrholdet i oplandet til Ringkøbing Fjord er, ifølge Miljøstyrelsens seneste opgørelse af udviklingen i husdyrholdet i oplande, steget mere end en procent siden 2007. På trods af stigningen, kan godkendelsen – i henhold til Natur- og Miljøklagenævnets nuværende praksis – gives, såfremt nitratudvaskningen fra udbringningsarealerne, beliggende i det pågældende opland ikke overstiger, hvad der svarer til udvaskningen fra et handelsgødet planteavlsbrug. Med en reduktion af nitratudvaskningen til niveauet for et planteavlsbrug menes, at udvaskningen nedbringes til et niveau, hvor der på den pågældende bedrift anvendes et planteavlssædskifte (S1-sædskifte på lerjord og S3-sædskifte på sandjord) og kun gødes med handelsgødning. Beregningsmæssigt gøres dette ved at fjerne al husdyrgødning samt anvende et planteavlssædskifte på alle marker i ansøgningen i IT-ansøgningssystemet.

I ansøgningen er planteavlsniveauet i det konkrete tilfælde beregnet til 81,5 kg N pr ha pr år.

Som det ses ovenfor, giver den ansøgte drift i det konkrete tilfælde anledning til en kvælstofudvaskning, der ikke overstiger dette niveau.

Ikast-Brande Kommune vurderer, at belastningen fra andre kilder, så som spildevand eller dambrug, ikke er forøget i de senere år. Spildevandsrensningen – herunder på landet – bliver løbende forbedret, og dambrugene fik tildelt en kvote for deres N-, P- og organisk stof-udledning i 1989. Der er derfor ikke, en stigning i belastningen med næringsstoffer fra disse.

Sammenfattende er det Ikast-Brande Kommunes vurdering, at udvidelsen af dyreholdet ikke vil kunne medføre en væsentlig påvirkning af Ringkøbing Fjord.

Sammenfattende er det Ikast-Brande Kommunes vurdering, at udvidelsen af dyreholdet ikke vil kunne medføre en væsentlig påvirkning af Ringkøbing Fjord.

### 4.6.2. Fosforoverskud

**Faktaboks**

I henhold til *Husdyrgodkendelsesbekendtgørelsen (bilag 3)* har Staten fået foretaget en udpegning af områder, hvor der vurderes at være størst risiko for tab af fosfor til Natura 2000-vandområder, der er overbelastet med fosfor. Disse områder udgøres af drænede lerjorder og drænede eller grøftede lavbundsjorde beliggende i oplandene til nærmere angivne fjorde. For *drænede* eller *grøftede* udbringningsarealer beliggende på disse lavbundsjorde (benævnes fosforklasse 2) – samt for udbringningsarealer, der er *drænet* lerjord med et relativt højt fosfortal[[25]](#footnote-25) (benævnes fosforklasse 1 eller 3 afhængigt af fosfortal) – skal fosforoverskuddet som udgangspunkt holdes under bestemte niveauer. Dette indebærer blandt andet, at fosforoverskuddet – uanset fosfortal – maksimalt må være 2 kg P/ha/år inden for arealer omfattet af fosforklasse 2. Lavbundsarealer er dog ikke omfattet af kravet, hvis det er dokumenteret ved jordbundsanalyser, at jern-fosforforholdet (FeBD:PBD-molforholdet[[26]](#footnote-26)) er over 20. Jordbundsanalyserne vedrørende jern-fosforforholdet skal være udført af en uvildig instans.

Begge de ejede arealer har ”klatvise” registreringer af lavbund. Ingen af arealerne er drænede. Da der er tale om små ”klatvise” registreringer af lavbund, og da det generelle beskyttelsesniveau med hensyn til fosforoverskud, jævnfør beregninger i IT-ansøgningssystemet på [www.husdyrgodkendelse.dk](http://www.husdyrgodkendelse.dk), er overholdet, er der ikke fra Ikast-Brande Kommunes side stillet yderligere vilkår til udbringningsarealerne i forhold til fosforoverskud.

Fosforoverskuddet vil tilføres jordpuljen og på sigt medvirke til, at jordens fosfortal vil stige. En sådan forøgelse af fosforindholdet i jordpuljen vil alt andet lige kunne medføre større risiko for tab af fosfor fra særligt sårbare arealer. Ikast-Brande Kommune vurderer dog i den forbindelse, at opfyldelsen af det generelle beskyttelsesniveau og efterlevelsen af de generelle regler i *Husdyrgødningsbekendtgørelsen* om udbringning af husdyrgødning er tilstrækkelige til at mindske risikoen for tab af fosfor til overfladevand.

### 4.6.3. Gældende målsætninger

De miljømæssige aspekter omkring vandløb og søer bliver reguleret gennem Statens vandplanlægning. Statens Vandplaner blev vedtaget i oktober 2014, og Vandplanerne udgør bindende forudsætninger for kommuneplanlægningen og anden kommunal planlægning og administration.

Vandplanerne fastsætter konkrete miljømål for de enkelte vandløb og søer. Som hovedregel er miljømålet ”god tilstand”. For at opnå en god tilstand kræves det, at både den økologiske og den kemiske tilstand er god.

Målsætningen for vandløb er som hovedregel en god kemisk tilstand. I forhold til den økologiske målsætning skelner man mellem en høj og en god tilstand. Miljømålet for økologisk tilstand i vandløb fastsættes ud fra smådyrsfaunaen. Smådyrsfaunaen bedømmes ved hjælp af Dansk Vandløbs-Fauna-Indeks (DVFI). Tilstanden angives i faunaklasser på en skala fra 1 til 7, hvor 7 er den bedste og 1 er den dårligste tilstand. For de fleste vandløb er kravet om god økologisk tilstand sat til faunaklasse 5 eller 6, og kravet om høj økologisk tilstand sat til faunaklasse 7.

Målsætningen for søer er ligeledes som hovedregel en god kemisk tilstand. Tilsvarende vandløb er den økologiske målsætning opdelt i en høj og en god tilstand. Miljømålet for økologisk tilstand er sat ud fra klorofyl a-koncentrationen[[27]](#footnote-27) i søerne. Grænseværdierne for klorofylindholdet afhænger af søtyperne.

Husdyrbrugets udbringningsarealer afvander til Skjern Å, som løber ud i Ringkøbing Fjord.

Sønderkær Bæk løber igennem udearealerne. Bækken er målsat til at have god økologisk tilstand og til faunaklasse 5. Bækkens nuværende tilstand er moderat økologisk tilstand og faunaklasse 4.

Ingen af husdyrbrugets udbringningsarealer ligger i umiddelbar nærhed af søer, som er særskilt målsatte jævnfør Statens Vandplaner.

***Kommunens samlede vurdering i forhold til overfladevand***

Statens Vandområdeplaner, der blev vedtaget på baggrund af *Miljømålsloven*, giver ikke anledning til ændringer i administrationsgrundlaget for afgørelser efter husdyrlovgivningen. Det aktuelle projekt er således, som udgangspunkt, vurderet ud fra de generelle beskyttelsesniveauer i bilag 3 i *Husdyrgodkendelsesbekendtgørelsen.* Disse generelle beskyttelsesniveauer med hensyn til kvælstofudvaskning og fosforoverskud vil ifølge ansøgningen med tilhørende beregninger være overholdt.

I henhold til de arealudpegninger, der lægges til grund for beregningsmodellerne i IT-ansøgningssystemet på [www.husdyrgodkendelse.dk](http://www.husdyrgodkendelse.dk) , vil mere end 75 % af det udvaskede kvælstof fra de områder, som husdyrbrugets udbringningsarealer ligger i, angiveligt blive reduceret og fjernet fra det udvaskende vand, inden dette når ud til fjorden. I kraft af den relativt store afstand mellem udbringningsarealerne og fjorden må det betragtes som sandsynligt, at den væsentligste del af kvælstoffet reduceres på vandets vej til fjorden.

Eventuel diffus afstrømning og tab af næringsstoffer fra udbringningsarealerne til vandløb vil formentlig ikke have væsentlig negativ indvirkning på de pågældende vandløb, idet næringsstoffer som kvælstof og fosfor på uorganisk bundet form normalt ikke har væsentlig betydning for de biologiske forhold i vandløb.

Risikoen for overfladeafstrømning fra husdyrbrugets udbringningsarealer til vandløb vil formentlig være minimal, idet arealerne udgøres af sandjorde og generelt ligger i fladt terræn, hvor de dyrkningsfrie bræmmer langs vandløb typisk vil kunne tilbageholde eventuel overfladeafstrømning.

Ikast-Brande Kommune vurderer samlet set på baggrund af det oplyste om udbringningsarealernes beliggenhed, tildeling af husdyrgødning, gødningssammensætning, sædskifte m.v.:

* at der ikke vil være væsentlig risiko for erosion og overfladeafstrømning fra udbringningsarealerne til vandløb og grøfter
* at husdyrbruget – ved overholdelse af de til enhver tid gældende, generelle miljøregler og af de øvrige opstillede vilkår for miljøgodkendelsen – drives således, at påvirkningen af overfladevand fra udbringningsarealerne vil ligge på et acceptabelt niveau
* at gennemførelse af projektet og den fremtidige drift af husdyrbruget ikke vil medføre forringelser af den nuværende miljøtilstand af overfladevand
* at husdyrbruget ikke i sig selv vil være en hindring for, at målsætningerne for de pågældende overfladevandes tilstande nås og opretholdes.

## 

## 4.7. Natur

**Faktaboks**

I Kommuneplan 2013-2025 for Ikast-Brande Kommune er der fastsat mål for naturen i kommunen. Planlægningen af det åbne land er en afvejning mellem benyttelse og beskyttelse. Kommunen skal derfor fastsætte niveauet for naturbeskyttelsen. Den skal som minimum være i overensstemmelse med EU’s naturbeskyttelsesdirektiver, internationale naturbeskyttelseskonventioner og den nationale lovgivning.

I Kommuneplan 2013-2025 er der udpeget ”naturområder”, som udgør den vigtigste natur i Ikast-Brande Kommune.

De vigtigste naturområder er områder, som er beskyttede efter *Naturbeskyttelseslovens* § 3 og målsat i klasse I og II – jævnfør kommunens naturmålsætningsværktøj – samt kommunens Natura 2000-områder.

De vigtigste naturområder er typisk naturområder, som rummer sjældne arter, sjældne naturtyper eller naturtyper, som udgør et vigtigt element som kildeområde for dyr og planter i kommunens netværk af spredningsveje for dyr og planter.

### 4.7.1. Beskyttede naturtyper

Ved hønsegården ligger arealer, der er registreret som beskyttede efter § 3 i *Naturbeskyttelsesloven*. Der ligger således et mindre vandhul ved markerne nr. 4-0 samt et en mose ved mark nr. 3-0– se kortbilag B. Mosen og marken er adskilt af en vej. Der løber desuden et § 3-beskyttet vandløb igennem hønsegården.

Se endvidere afsnit 2.5.1. Ammoniak og natur og kortbilag B.

Der findes ikke beskyttede naturtyper på udbringningsarealerne, som er omfattet af kategori 1-natur, jævnfør § 7 i *Husdyrgodkendelsesloven* se kortbilag C.

***Kommunen vurderer***

Det § 3-registrede vandhul, der ligger i tilknytning til hønsegården, har alle en robust dyrkningsfri bræmme på minimum fem meter eller derover, hvorfor kommunen vurderer, at vandhullet og de arter, der er knyttet til vandhullet, ikke vil blive påvirket i en væsentlig negativ retning i ansøgt drift.

Ingen af de registrerede § 3-arealer i umiddelbar nærhed af udbringningsarealerne er udpeget som kategori 2-natur, jævnfør § 7 i *Husdyrgodkendelsesloven*.

Ikast-Brande Kommune vurderer samlet set på baggrund af det oplyste, at driften af udbringningsarealerne – ved overholdelse af de til enhver tid gældende generelle miljøregler– ikke vil påvirke områdets naturarealer i væsentlig grad.

### 

### 4.7.2. Natura 2000-områder

**Faktaboks**

EU har udpeget naturområder, som er særligt værdifulde, set i et europæisk perspektiv. Områderne kaldes Natura 2000-områder og er en fælles betegnelse for habitat- og fuglebeskyttelsesområderne. Natura 2000-områderne er udpeget for at beskytte levesteder og rasteområder for fugle og for at beskytte naturtyper og plante- og dyrearter, der er truede, sårbare eller sjældne i EU.

Såfremt marker er helt eller delvist beliggende indenfor habitatafgrænsningerne skal visse ændringer i dyrknings- og/eller gødskningsintensiteten anmeldes til den kommune, hvori marken er beliggende.

Nærmeste kategori 1-natur er Habitatområde nr. 61 – Skjern Å, som ligger ca. 6,7 km nordvest for anlægget.

Hele ejendommens areal ligger i oplandet til Ringkøbing Fjord, der delvist er udpeget som Natura 2000-område. Ejendommen har således ingen udbringningsarealer beliggende inden for Natura 2000-områder, men udbringningsarealerne afvander til Natura 2000-området i Ringkøbing Fjord.

***Kommunen vurderer***

Ikast-Brande Kommune vurderer på baggrund af det oplyste, og i forlængelse af vurderingen i afsnit 2.5. Ammoniakfordampning fra stald og gødningsopbevaringslager. Overfladevand:

* at driften af udbringningsarealerne ikke i sig selv vil indebære en væsentlig negativ indvirkning på Natura 2000-områder
* at driften af udbringningsarealerne ikke i sig selv vil være en hindring for, at målsætningerne for de pågældende Natura 2000-områders tilstande nås og opretholdes.
* at udvidelsen af husdyrbrugets produktion overordnet betragtet ikke nødvendigvis medfører en øget husdyrproduktion og en øget miljøpåvirkning i regionen, idet strukturudviklingen går mod færre, men større bedrifter. Den kumulerede, regionale effekt af husdyrbrugets udvidelse og andre bedrifters udvidelser og deres øgede miljøpåvirkning vil formentlig samlet set – helt eller delvist – blive modvirket af en nedgang i husdyrproduktionen på andre bedrifter.

### 4.7.3. Plante- og dyrearter med særligt strenge beskyttelseskrav (bilag IV-arter)

**Faktaboks**

Af EF-habitatdirektivets[[28]](#footnote-28) bilag IV fremgår en række dyre- og plantearter, som er strengt beskyttede, uanset om de forekommer inden for et af de udpegede Natura 2000-områder/habitat-områder eller udenfor. På den baggrund må der eksempelvis ikke gives tilladelse til aktiviteter, der kan beskadige eller ødelægge de pågældende dyrearters yngle- og rasteområder.

Kun en del af de arter, der er anført i bilag IV, findes i regionen, men blandt andet Vandflagermus, Sydflagermus, Odder, Markfirben, Stor Vandsalamander, Spidssnudet Frø og Ulv vil formentlig i et vist omfang kunne træffes på eller ved ejendommens udbringningsarealer.

***Kommunen vurderer***

Ikast-Brande Kommune vurderer på baggrund af det oplyste:

* at det areal, der omfattes af nybyggeri i forbindelse med projektets gennemførelse, er almindeligt omdriftsareal, og at inddragelsen til bebyggelse ikke vil påvirke bilag IV-arter væsentligt
* at der i forbindelse med projektets gennemførelse/driften af udbringningsarealerne ikke vil ske (øvrige) ændringer i arealanvendelsen, som vil være væsentlige for bilag IV-arters trivsel
* at driften af husdyrbruget/udbringningsarealerne samlet set ikke vil medføre beskadigelse eller ødelæggelse af yngle- eller rasteområder i det naturlige udbredelsesområde for de dyrearter, der er optaget i EF-habitatdirektivets bilag IV, litra a), samt ikke vil medføre ødelæggelse af livsstadier af de plantearter, som er optaget i EF-habitatdirektivets bilag IV, litra b).

# 5. Anvendelse af bedste tilgængelige teknik – BAT i forhold til udbringning af husdyrgødning

**Faktaboks**

En landbrugsbedrift bør til stadighed søge at begrænse forureningen ved at indføre og gøre brug af den bedste tilgængelige teknik til at nedbringe eventuelle miljøpåvirkninger og gener. Teknologier til begrænsning af ammoniakfordampning og lugtpåvirkning m.v. samt til bedre udnyttelse af næringsstofferne i husdyrgødningen er i stadig udvikling.

Miljøstyrelsen har oprindeligt valgt ikke at fokusere på markteknik i de tidligere BAT-byggeblade, idet forbedrede metoder i dansk landbrug og generel lovgivning på området vurderes at medføre, at den bedste tilgængelige teknik generelt bliver anvendt. Dette afspejler sig også i Miljøstyrelsens senest udarbejdede Teknologiblade på området.

## 5.1. BAT i forhold til udbringning af husdyrgødning

***Ansøgers BAT-redegørelse***

I henhold til BREF-dokumentet, er det BAT at minimere emissionerne fra gødning til jord og grundvandet ved at afbalancere mængden af gødningen med afgrødens forventede krav. Det er ligeledes BAT, at tage hensyn til de pågældende markers karakteristika, når der tilføres gødning på dem; dette gælder i særdeleshed jordbundsforholdene, jordtypen og arealets hældning, klimatiske forhold, nedbør og kunstvanding, jordens anvendelse og dyrkningsmetoder. Det er BAT, at minimere forurening af vand ved ikke at tilføre gødning til jorden når marken er vandmættet, oversvømmet, frossen eller snedækket, ikke at tilføre gødning til stejlt hældende marker, ikke at tilføre gødning på arealer, der støder op til vandløb (ved at efterlade et stykke jord ubehandlet), at sprede gødning så tæt som muligt på den maksimale afgrødevækst, hvor optagelse af næringsstoffer finder sted. Endelig er det BAT, at håndtere udbringningen af gødning således, at lugtgener mindskes på steder, hvor det er sandsynligt, at naboer kan berøres. Eksempelvis ved at udbringe gødning i løbet af dagen, når det er mindst sandsynligt, at folk er hjemme samt ved at undgå weekender og helligdage, og ved at være opmærksom på vindretning i forhold til nabohusene.

Ejendommen Kærbyvej 11, 7330 Brande opfylder BAT-kravet vedrørende udbringning af husdyrgødning ved at:

* afsætter alt fast gødning og dybstrøelse til komposteringsfirma.

***Kommunen vurderer***

Ejendommen udbringer ingen husdyrgødning, det tilføres kun den gødning til arealerne som hønsene afsætter ved afgræsning.

Ikast-Brande Kommune vurderer på baggrund af det oplyste, at bedriften samlet set, ved overholdelse af de til enhver tid gældende generelle miljøregler for den pågældende type brug og af de supplerende vilkår for miljøgodkendelsen vil anvende den bedste tilgængelige teknik til udbringning af husdyrgødning med hensyn til, hvad der er praktisk og økonomisk muligt i branchen og i forhold til den miljøgevinst, der kan dokumenteres opnået ved brug af den pågældende teknik.

# 6. Landskabelige og kulturhistoriske værdier

Husdyrbrugets beliggenhed skal vurderes i forhold til forskellige landskabsmæssige og kulturhistoriske udpegninger og beskyttelseshensyn i kommuneplanen ([www.kommuneplan.ikast-brande.dk](http://www.kommuneplan.ikast-brande.dk)), fredninger og generel lovgivning. Det vil sige i forhold til: relevante bygge- og beskyttelseslinjer, fredede fortidsminder, beskyttede sten- og jorddiger, fredede områder samt landskabelige og kulturhistoriske værdier.

## 6.1. Landskabelige værdier

Bevaringsværdige landskaber

Landskaberne i Ikast-Brande Kommune er meget varierede med forskellige landskabelige værdier. Fra det kuperede dal-landskab øst for den jyske højderyg til det flade slettelandskab med heder og plantager vest for højderyggen. De bevaringsværdige landskaber i kommunen er udpeget i kommuneplanen ud fra forskellige grundlag, hvorfor tiltagene for at beskytte dem ikke er ens.

I Kommuneplan 2013 – 2025 for Ikast-Brande Kommune er der udpeget bevaringsværdige landskaber, hvor der er tale om både ”værdifulde landskaber” og ”uforstyrrede landskaber”, som i nogle områder er sammenfaldende.

I kommuneplanen er der foretaget en afvejning af landskabsinteresserne i hele kommunen. Det betyder, at det er de vigtigste landskabelige bevaringsværdier i kommunen, der skal bevares og beskyttes. Det vil sige de landskaber, der i kraft af dramatik, mangfoldighed eller monotoni besidder en særlig fortælleværdi, æstetisk værdi og/eller rekreativ værdi.

De ”*værdifulde landskaber*” er landskaber, som rummer en stor fortælleværdi, eksempelvis: ådalene i de store åsystemer med deres søer og dalstrøg, bakkeøerne på smeltevandssletterne samt hederne og plantagerne. I de værdifulde landskaber kan man ofte aflæse, hvordan landskabet et skabt, for eksempel er Søhøjlandet mod øst stærkt præget af den seneste istid, isens bevægelser og isens afsmeltning.

De ”uforstyrrede landskaber” er landskaber, som generelt er almindelige, sammenhængende landskabsområder i det åbne land og er præget af landbrug, skovbrug, mindre landsbyer, bebyggelser og småveje m.m., spredt i landskabet. At landskabet er uforstyrret betyder, at landskabet som udgangspunkt ikke er visuelt og støjmæssigt påvirket af større tekniske anlæg som eksempelvis større el-ledningsnet, veje, større produktionsanlæg, vindmøller, master og større by- og sommerhusområder.

Geologiske værdier

I Kommuneplan 2013 – 2025 for Ikast-Brande Kommune er der udpeget ”*geologiske bevaringsværdier*”.

Geologiske værdier omfatter lag i jorden – også kaldet profiler – eller sammenhængende landskabsformer. De har betydning for forskning, undervisning og fortællingen om landskabets tilblivelse. Det er derfor vigtigt, at der er adgang til de geologiske værdier, og at de ikke bliver sløret af beplantning, byggeri og andre former for anlæg.

De fleste geologiske værdier indeholder betydelige fortællinger om en egns natur og kultur. Ikast-Brande Kommune rummer fortællingen om, hvordan isen formede det jyske landskab. Fra det kuperede morænelandskab i øst omkring Nørre Snede til den flade og let skrånende smeltevandslette med spredte bakkeøer og brede ådale, der strækker sig mod nord og vest.

Ejendommen ligger udenfor div. landskabelige udpegninger. Se miljøgodkendelsen.

## 6.2. Kulturhistoriske værdier

**Faktaboks**

Landskabet i Ikast-Brande Kommune er præget af menneskets virke igennem årtusinder. Overalt finder vi historiske spor, der fortæller om samfundsudviklingen og om, hvordan mennesket har påvirket omgivelserne. Mange af de historiske spor er kulturhistoriske værdier, der har så stor værdi for formidlingen af og betydningen for vores kulturforståelse, at de er værd at bevare og derfor fortjener en særlig beskyttelse.

Ikast-Brande Kommune er ikke præget af værdifuld bygningskultur, her findes ingen købstæder, slotte eller herregårde. Her er det jorden og infrastrukturen, der har skabt vores værdifulde kulturhistoriske spor. Det er historien om, hvordan mennesket opdyrkede heden og udnyttede jordens ressourcer til overlevelse, og historien om hvordan jernbanen og Hærvejen har skåret sig gennem landskabet og dannet grundlaget for byerne.

I Kommuneplan 2013-2025 for Ikast-Brande Kommune er der udpeget kulturhistoriske værdier, hvor der er tale om både *”værdifulde kulturmiljøer”* og *”kulturhistoriske bevaringsværdier”.* Der er foretaget en afvejning af de kulturhistoriske interesser i hele kommunen. Det betyder, at det er de vigtigste kulturhistoriske værdier i kommunen, der skal bevares og beskyttes.

De *”værdifulde kulturmiljøer”* er typisk større eller mindre områder, der eksempelvis afspejler: en bestemt tidsepoke eller en landsbytype, et område med en koncentration af fortidsminder som gravhøje og arkæologiske fund eller kirker med kirkegårde og deres omgivelser.

De *”kulturhistoriske bevaringsværdier”* er typisk enkeltelementer, som mindesten og enkeltgravhøje, fredede og bevaringsværdige bygninger og anlæg eller stendiger, alléer og levende hegn.

Udpegningen af kulturhistoriske værdier betyder ikke, at der ikke kan ske udvikling inden for eller umiddelbart uden for de udpegede områder. Det skal dog sikres, at udviklingen sker med viden om og under hensyntagen til de kulturhistoriske værdier, så det undgås, at de kulturhistoriske elementer og spor går tabt eller bliver forringet.

Ejendommen ligger udenfor diverse kulturhistoriske værdier. Se miljøgodkendelsen.

# 7. Bilagsfortegnelse

Bilag 1 - Gældende vilkår

Kortbilag A – Situationsplan

Kortbilag B – Arealer registreret som beskyttet efter *Naturbeskyttelseslovens* § 3

Kortbilag C – Arealudpegninger i henhold til *Husdyrgodkendelsesbekendtgørelsen* (evt. andre kommuner i særskilt kortbilag)

**Gældende vilkår**

1. **Generelle vilkår**
   1. Husdyrbruget skal drives i overensstemmelse med det, der er beskrevet i ansøgningen og i miljøgodkendelsen med tilhørende bilag.
   2. Eventuelle ændringer i ejerforhold – og/eller i hvem der er ansvarlig for husdyrbrugets drift – skal meddeles til Ikast-Brande Kommune.
   3. (Ophævet)
   4. (Ophævet).
   5. Der skal forefindes en til enhver tid opdateret beredskabsplan på husdyrbruget, som fortæller, hvornår og hvordan der skal reageres ved uheld, der kan medføre konsekvenser for det omgivende miljø. Planen skal være tilgængelig og synlig for ejendommens ansatte og andre, der arbejder på bedriften (bilag 3). Beredskabsplanen skal være udarbejdet senest ved ibrugtagning af det nye hønsehus, og indeholde en målfast afløbsplan.
   6. Husdyrbruget skal på Ikast-Brande Kommunes forlangende fremvise dokumentation for størrelsen af den årlige husdyrproduktion, i form af f.eks. gødningsregnskaber, slagteriafregninger og/eller besætningslister.
2. **Vilkår med hensyn til begrænsning af ammoniak- og lugtpåvirkning:**

**Indretning og drift**

* 1. Hver sektion i hønsehuset skal indrettes med gødningsbånd.
  2. (Ophævet).
  3. Husdyrbruget skal på Ikast-Brande Kommunes forlangende fremvise dokumentation for, at husdyrgødningen udmuges fra staldene minimum tre gange om ugen – jf. vilkår 2.2 (vilkår B.3.). Dokumentationen kan være skriftlig registrering af gødningsbåndenes driftstid. Den nævnte dokumentation skal gemmes i minimum fem år.
  4. Opbevaring af husdyrgødning på ejendommen, skal ske i container eller tilsvarende, som lukkes og/eller overdækkes med pressening eller lignende straks efter udmugning dertil er udført. Container med husdyrgødning til opbevaring skal placeres på fast plads med afløb.
  5. Gødningsbånd og transportsystem skal vedligeholdes i overensstemmelse med producentens vejledning. Producentens vejledning skal opbevares på husdyrbruget.
  6. Såfremt der efter Ikast-Brande Kommunes vurdering opstår væsentlige lugtgener, som vurderes at være væsentligt større end det, der kan forventes ifølge grundlaget for miljøvurderingen, kan Ikast-Brande Kommune meddele påbud om, at der skal udarbejdes og gennemføres et projekt med foranstaltninger, som minimerer generne.

**Egenkontrol**

* 1. Der skal føres en logbog, hvori følgende registreres:
* enhver form for driftsstop med angivelse af årsag og varighed
  1. Tilsynsmyndigheden skal underrettes, såfremt gødningsbånd er ude af drift i en periode på mere end 7 dage.
  2. Logbogen skal opbevares i mindst fem år på husdyrbruget og forevises på tilsynsmyndighedens forlangende.
  3. Ved tilsyn skal der forevises dokumentation for, at der leveres gødning til Kom Tech A/S

**Foder**

* 1. og 2.11a (Ophævet)
  2. (Ophævet).
  3. Det faktiske foderforbrug skal registreres og anvendes i vilkårsligningen.
  4. Kg tilvækst kan være den aktuelle tilvækst (vægt ved udsætning – vægt ved indsætning) eller man kan anvende normtallene for tilvækst.

* 1. Husdyrbrugets interne færdselsarealer skal dagligt renholdes ved opsamling af eventuelt foder- og gødningsspild.

1. **Vilkår med hensyn til energi- og vandforbrug:**
   1. Der skal etableres særskilt vandmåler til registrering af det samlede vandforbrug for produktionen/hønsehuset - drikkevand, rengøring, vandspild m.m. Vandforbruget skal aflæses kvartalsvis og noteres i drifts- logbogen.
2. **Vilkår med hensyn til skadedyr:**
   1. Der skal på ejendommen foretages en effektiv flue- og skadedyrsbekæmpelse. Såfremt der efter Ikast-Brande Kommunes vurdering opstår væsentlige gener for omgivelserne fra opformering af fluer eller skadedyr på husdyrbruget, kan Ikast-Brande Kommune meddele påbud om, at der skal udarbejdes og gennemføres et projekt med foranstaltninger svarende til de til enhver tid gældende retningslinier fra Statens Skadedyrslaboratorium.
3. **Vilkår med hensyn til begrænsning af støj:**
   1. Såfremt Ikast-Brande Kommune modtager klager over støj fra husdyrbruget med tilknyttede aktiviteter, og kommunen vurderer, at der er tale om væsentlige støjgener, skal der indsendes dokumentation for overholdelse af nedenstående støjkrav. Husdyrbrugets bidrag til det ækvivalente, korrigerede støjniveau må ikke overstige følgende værdier ved nabobeboelser:

|  |  |  |
| --- | --- | --- |
| Dag | Tidspunkt | Støjniveau |
| Mandag - fredag  Lørdag | kl. 7 - 18  kl. 7 - 14 | 55 dB(A)[[29]](#footnote-29) |
| Mandag - fredag  Lørdag  Søndag | kl. 18 - 22  kl. 14 - 22  kl. 7 - 22 | 45 dB(A) |
| Alle dage | kl. 22 - 7 | 40 dB(A) |

De anførte grænseværdier for støjbidraget regnes for overholdt, hvis de ikke overskrides af en måling eller beregning, der er midlet over en periode, som afhænger af tidspunktet på døgnet således:

For dagperioden, kl. 700 – 1800 alle dage, er måleperioden det mest støjbelastede tidsrum på 8 timer,

for aftenperioden, kl. 1800 – 2200 alle dage, er måleperioden den mest støjbelastede time, og

for natperioden, kl. 2200 – 700 alle dage, er måleperioden den mest støjbelastede halve time.

1. **Vilkår med hensyn til areal hvorpå hønsene er udegående:**
   1. Hønsene må kun være udegående på de arealer, som fremgår af kortbilag A (omdøbes marker vil eventuelle vilkår tilknyttet driften af arealerne stadig være knyttet til netop disse arealer, uanset marknummer).
   2. (Ophævet)
   3. Hegnet som etableres rundt om hønsegården, skal opsættes min. 8 m fra Sønderkær Bæk. De 8 m beregnes fra vandløbets øverste kant. Den øverste kant er overgangen fra det skrånende terræn mod vandløbet til det flade terræn, der normalt kan jordbehandles.
2. **Øvrige vilkår:**
   1. Det nye hønsehus skal placeres som vist på kortbilag A og B.
   2. Bygnings tag, gavl og sider udføres i mørke farver og ikke reflekterende materialer.
   3. Der skal etableres afskærmende beplantning rundt om mark nr. 3-0 og 4-0. Beplantningen skal bestå af en fortætning af de eksisterende, men tynde læhegn mod øst og vest, samt etablering af et 3-4 rækket læhegn mod Sønderkærvej i syd. Derudover vurderes det, at beplantningsbæltet i den nordlige del af matriklen skal udbygges mod vest, så den dækker hele matriklens bredde. Alternativt kan hele arealet nord for de eksisterende bygninger og op til Kærbyvej plantes til som skov. Beplantning og læhegn skal vedligeholdes ved uskiftning af udgåede planter.
   4. Beplantningen skal etableres senest ved førstkommende plantningssæson efter det projekterede byggeri er taget i brug.
   5. Jord, foder, gødning og lignende, som tabes på offentlig vej i forbindelse med husdyrbrugets drift, skal samles op senest ved arbejdets afslutning eller ved den enkelte arbejdsdags afslutning, når arbejdet strækker sig over flere dage.
   6. Der skal søges om tilladelse ved Ikast-Brande kommune til etablering af nedsivningsanlæg til sanitært spildevand.
   7. Der skal søges om tilladelse ved Ikast-Brande kommune til nedsivning af tagvand i faskine fra det nye hønsehus. I den sammenhæng skal der indsendes kort, hvor faskinernes placering er indtegnet, samt en note om afstande til de nærmeste drikkevandsboringer og andre vandindvindinger.
   8. Al vask af maskiner, redskaber og lignende, hvorfra der kan forekomme gødnings- og foderrester skal ske på et sted, hvor vaskevandet bortledes til opsamlingsbeholder, eller på et areal med plantedække som græs eller lignende, hvor der ikke kan ske overfladeafstrømning til vandindvindingsanlæg, vandløb m.m.
3. **Vilkår med hensyn til husdyrbrugets eventuelle ophør:**
   1. Ved eventuelt ophør af produktionen skal produktionsanlæg, husdyrgødnings- og foderopbevaringsanlæg tømmes og rengøres grundigt. Beholdere til gylle etc., der er omfattet af kravet om beholderkontrol, skal gøres uanvendelige til opbevaring af gylle, m.m., hvis de afmeldes beholderkontrollen. Alt miljøfarligt affald skal bortskaffes for egen regning efter den til enhver tid gældende lovgivning.
4. **Vilkår med hensyn til kvælstofudvaskning:**
   1. Ejendommen skal drives økologisk.
5. **Foder** 
   1. Korrektionsfaktoren vedrørende fosfor i æglægningsfoderet må maks. være 0,96 beregnet ud fra følgende vilkårsligning:  
      ((Kg foder pr. årshøne × fosfor pct. i foder) - (kg æg pr. årshøne × 0,2) - (kg tilvækst pr. årshøne × 0,67)) / 21,68.  
        
      ((44,5 kg pr. årshøne x 0,56) - (18,7 x 0,2) - (0,6 x 0,67))/ 21,68

|  |  |
| --- | --- |
| **Faktor** | **Værdi** |
| Kg foder pr. årshøne | 44,5 |
| Fosforprocent i foder | 0,56 |
| Kg æg pr. årshøne | 18,70 |
| Kg tilvækst pr. årshøne | 0,6 |

*De enkelte værdier i beregningen er ikke bindende, men hvis en eller flere af værdierne ændres i praksis skal beregningsresultatet for korrektionsfaktoren stadig maksimalt være 0,96.*

* 1. Korrektionsfaktoren vedrørende råprotein i æglægningsfoderet må maks. være 0,98 beregnet ud fra følgende vilkårsligning:  
     ((Kg foder pr. årshøne × prot. pct. i foder × 0,16) - (kg æg pr. årshøne × 1,81) - (kg tilvækst pr. årshøne × 2,88)) / 86,92.  
       
     ((44,5 kg pr. årshøne x 17,05 x 0,16) - (18,7 x 1,81) - (0,6 x 2,88)) / 86,92

*Korrektionsfaktoren beregnes ved at indsætte de talværdier, der er oplyst i ansøgningen og*


*normtal for 2015/2016, hvor ikke andet er oplyst, i formlen – det vil sige:*

|  |  |
| --- | --- |
| **Faktor** | **Værdi** |
| Kg foder pr. årshøne | 44,5 |
| Protein i procent i foder | 17,05 |
| Kg æg pr. årshøne | 18,7 |
| Kg tilvækst pr. årshøne | 0,6 |

*De enkelte værdier i beregningen er ikke bindende, men hvis en eller flere af værdierne ændres i praksis skal beregningsresultatet for korrektionsfaktoren stadig maksimalt være 0,98.*

1. **Ammoniak**

Gødningsbåndene skal tømmes og skrabeanlægget skal skrabe 50 % af gulvarealet mindst tre gange ugentligt, med et interval på 2-3 dage.

****

****

****

1. DE = dyreenhed. 1 DE svarer ca. til 100 kg kvælstof fra gødningsopbevaringslager. [↑](#footnote-ref-1)
2. Årsdyr = et begreb, som anvendes i forbindelse med beregningen af bidraget af kvælstof fra visse kategorier af husdyr. Bidraget fra et årsdyr beregnes ud fra 365 såkaldte foderdage. [↑](#footnote-ref-2)
3. Benævnes herefter også som tillæg/tillægget/tillæg til miljøgodkendelse. [↑](#footnote-ref-3)
4. Benævnes herefter også som miljøgodkendelse/miljøgodkendelsen/miljøgodkendelse af 24. april 2012. [↑](#footnote-ref-4)
5. *Lovbekendtgørelse nr. 868 af 3. juli 2015 af lov om miljøgodkendelse m.v. af husdyrbrug*. [↑](#footnote-ref-5)
6. *Lovbekendtgørelse nr. 932 af 24. september 2009 af lov om miljømål m.v. for vandforekomster og internationale naturbeskyttelsesområder* (med senere ændringer). [↑](#footnote-ref-6)
7. BAT= Best Available Technique (bedste tilgængelige teknik), som skal anvendes jævnfør EU's IE-direktiv. [↑](#footnote-ref-7)
8. Natura 2000-områder: Internationale naturbeskyttelsesområder udpeget på baggrund af EU's habitat- og fuglebeskyttelsesdirektiver. [↑](#footnote-ref-8)
9. *Rådets direktiv 85/337/EØF om vurdering af visse offentlige og private projekters indvirkning på miljøet med senere ændringer* (VVM: Vurdering af Virkninger på Miljøet). [↑](#footnote-ref-9)
10. IE-direktivet (Industrial Emissions Directive) samler syv eksisterende direktiver om industriemissioner i ét direktiv. [↑](#footnote-ref-10)
11. Ved en samlet bebyggelse forstås, at der inden for en afstand af 200 meter fra beboelsesbygningen ligger mere end seks andre beboelsesbygninger på hver sin samlede faste ejendom. Beboelsesbygninger på ejendomme med landbrugspligt efter Landbrugslovens regler samt beboelsesbygninger, der ejes af driftsherren, medregnes ikke. [↑](#footnote-ref-11)
12. Beholdere til opbevaring af flydende husdyrgødning må i henhold til § 8, stk. 2 i *Husdyrgodkendelsesloven* ikke etableres inden for en afstand af 100 meter til åbne vandløb og til søer med et areal, der er større end 100 m2. [↑](#footnote-ref-12)
13. *Bekendtgørelse nr. 1318 af 26. november 2015 om erhvervsmæssigt dyrehold, husdyrgødning, ensilage m.v.* [↑](#footnote-ref-13)
14. Jævnfør *Bekendtgørelse nr. 1322 af 14. december 2012 om kontrol af beholdere til opbevaring af flydende husdyrgødning og ensilagesaft* skal åbne og lukkede beholdere til opbevaring af flydende husdyrgødning eller ensilagesaft, på mere end 100 m3,kontrolleres mindst hver 10. år af en autoriseret kontrollør. Beholdere beliggende inden for 100 meter fra åbne vandløb eller søer over 100 m² skal kontrolleres mindst hvert 5. år. [↑](#footnote-ref-14)
15. Antallet af dyreenheder er beregnet i henhold til *Husdyrgødningsbekendtgørelsen*. [↑](#footnote-ref-15)
16. *Lovbekendtgørelse nr. 1578 af 8. december 2015 af lov om naturbeskyttelse* (med senere ændringer). [↑](#footnote-ref-16)
17. Beboelsesbygninger på ejendomme med landbrugspligt efter *Landbrugslovens* regler samt beboelsesbygninger, der ejes af driftsherren, indgår ikke. [↑](#footnote-ref-17)
18. OUE = Lugt-enheder (Odour Units) bestemt efter den europæiske standard for lugtanalyse, hvor 1 OUE er grænsen for, hvornår den pågældende lugt kan erkendes. [↑](#footnote-ref-18)
19. Ikast-Brande Kommunes *Regulativ for erhvervsaffald* kan findes på:

    <http://www.affaldoggenbrug.ikast-brande.dk/media/2683951/regulativ_for_erhvervsaffald_2012.pdf> [↑](#footnote-ref-19)
20. Rammerne for BREF-dokumentet, der vedrører intensiv fjerkræ- og svineproduktion, er baseret på punkt 6.6 i Bilag 1 i IPPC-direktiv 96/61/EF om *Anlæg til intensiv fjerkræ- eller svineproduktion med mere end a) 40.000 pladser for fjerkræ, b) 2.000 pladser for slagtesvin (over 30 kg) eller c) 750 pladser for søer.* [↑](#footnote-ref-20)
21. Teknologibladene er en samling af blade, som Miljøstyrelsen har udarbejdet med vejledende beskrivelser af tekniske løsninger, som kan begrænse forurening fra husdyrproduktion. Teknologibladene er dels opdateringer af gamle ”BAT-byggeblade” og dels helt nye. [↑](#footnote-ref-21)
22. Helpdesk svar: BAT for økologisk fjerkræproduktion (22-12-2016) http://mst.dk/virksomhed-myndighed/landbrug/miljoegodkendelse-af-husdyrbrug/vejledning/husdyrhelpdesken/showanswer?id=0148644f-983f-4d3e-bd06-d4bebbca3c66 [↑](#footnote-ref-22)
23. Bekendtgørelse nr. 408 af 1. maj 2007 om udpegning og administration af internationale naturbeskyttelsesområder samt beskyttelse af visse arter (med senere ændringer). [↑](#footnote-ref-23)
24. *Bekendtgørelse nr. 926 af27. juni 2016 om udpegning og administration af internationale naturbeskyttelsesområder samt beskyttelse af visse arter*. [↑](#footnote-ref-24)
25. Fosfortallet (Pt) fremkommer ved en bestemt analysemetode, som giver et udtryk for dyrkningsjordens indhold af fosfor, som umiddelbart kan optages af plantevæksten. Én enhed i fosfortal svarer til 1 mg fosfor pr. 100 g jord og til ca. 25 kg fosfor pr. ha. [↑](#footnote-ref-25)
26. FeBD:PBD-molforholdet: Forholdet mellem den del af jordens indhold af jern (Fe) og fosfor (P), der med en bestemt analysemetode kan ekstraheres fra jorden med stoffet bicarbonat-dithionit (BD). [↑](#footnote-ref-26)
27. Klorofyl a er det mængdemæssigt vigtigste pigment i de mikroskopiske planter (planteplankton), der svæver i søvandet. [↑](#footnote-ref-27)
28. EF-habitatdirektivet fra 1992 (*Rådets direktiv 92/43/EØF om bevaring af naturtyper samt vilde dyr og planter* (med senere ændringer). [↑](#footnote-ref-28)
29. dB(A) = Decibel(A)-skalaen som internationalt bruges i forbindelse med måling af svag lyd. [↑](#footnote-ref-29)